Didik Anak Dengan Cara Ini Kesilapan Besar Buat Ibu Bapa

Dalam membesarkan anak-anak, pelbagai kesilapan dilakukan tanpa kita sedari. Kesilapan ini berlaku kerana kurangnya pengetahuan mengenai aspek keibubapaan.Dalam mendidik, anak-anak perlu diingatkan, didikan bukan melalui paksaan tetapi teladan. Anak-anak lebih percaya dengan apa yang dilihat daripada apa yang didengar.Maka, wajarlah dalam mendidik anak-anak, kita juga mendidik diri kita sendiri.

Antara kesilapan yang sering kita lakukan dalam mendidik anak-anak adalah seperti berikut:

1. Membandingkan

Ibu bapa sering kali membanding-bandingkan kebolehan ataupun kelemahan anaknya dengan orang lain seperti adik-beradik,jiran, saudara,kawan sekelas atau sesiapa sahaja.Perkara ini, pasti akan mewujudkan perasaan cemburu dan iri hati dalam diri, anak-anak pula akan mudah merasa rendah diri dan hilang kekuatan untuk bersaing.

2. Merendahkan kebolehan anak

Seringkali tanpa sedar, kita merendahkan kebolehan anak secara tidak langsung dan meluahkannya kepada orang lain di hadapan anak-anak. Fitrah anak -anak ia akan percaya sepenuhnya perkara yang didengarnya terutama daripada ibu bapa sendiri.Ini akan membentuk sikap negatif dalam diri anak dan tentunya apabila sentiasa diulang-ulang, ia menyebabkan mereka percaya itu sahaja kemampuan yang ada dalam diri mereka.

3. Marah anak tak kena tempat

Biasanya ibu bapa akan marah apabila didapati anak-anak melakukan kesilapan berulang, selepas dinasihati dan ditegur.Tidak salah memarahi anak demi kebaikannya tetapi kita harus pastikan marah itu kena pada orang, cara, masa, tempat dan subjeknya.Jangan memarahi anak apabila mereka berterus terang, namun jangan pula menyebelahi kesalahan mereka. Jelaskan secara bijak, kesilapan perbuatan mereka dan tindakan yang sewajarnya.Dengan cara sebegini, anak-anak dapat belajar daripada kesilapan.

4. Tidak jadi pendengar yang baik

Ramai ibu bapa yang tidak rasa aspek ini penting bagi mereka. Menjadi pendengar yang baik bukanlah sukar dipraktikkan, cuma ibu bapa sahaja yang memperkecilkan peranan mereka sebagai pendengar.Apabila anak-anak semakin dewasa, mereka cuba merahsiakan banyak perkara daripada pengetahuan ibu bapa. Antara sebabnya adalah disebabakan sewaktu kecil, luahan dan keluhan  hati mereka tidak diberikan perhatian oleh ibu bapa.

5. Terlalu memanjakan anak

Sekiranya terlalu memanjakan anak-anak, mereka akan kehilangan sikap berdikari.Anak-anak akan terlalu bergantung pada ibu bapa dan tidak pandai membuat keputusan sendiri apabila dewasa kelak.Jangan biasakan anak meminta-minta dan menurutkan segala kemahuan anak. Perlu juga ajarkan anak untuk berusaha dahulu sebelum mendapatkan sesuatu yang diinginkan.


“Ayah Saya Tapi Suami Yang MandikanTiap-Tiap Hari.” Perkongsian Abby Abadi Syukur Dapat Suami Baik Budi, Tak Berkira Bab Jaga Orang Tua.

Jasa dan pengorbanan orang tua dalam membesarkan kita tidak harus dilupakan. Bila mereka sudah tua, tibalah masa kita pula menjaga kebajikan mereka. Walaupun kita sudha berkahwin dan memiliki keluarga sendiri, namun tanggung jawab kepada ibu bapa tidak boleh terhenti.

Bagi pelakon dan juga penyanyi, Abby Abadi, dia meluahkan rasa syukur dikurniakan Muhammad Faizal Zakaria yang mampu menjalankan tanggungjawab sebagai seorang suami dan ayah dengan baik.

Malah Abby berkata, suaminya itu turut menjaga kedua-dua ibu dan bapanya yang kini berhadapan masalah kesihatan.

Sebab apa mcm tu, sebab suami pagi2 kalau nak cepat, dia naik motor hantar Baby besar pergi sekolah, lepas pada hantar Baby besar gi sekolah terus gi umah Mak Ayah kita hantar sarapan + mandikan Ayah. Bila naik kereta, baru semua ikut. Selalu kalau ada kerja, Suami kata takyah ikutlah sbb dia nk kejar masa (gi pasang cctv dsb)

.
Bila sesekali je dpt mandikan Ayah, rasa Sy ni huhu… Syukur suami baik budi. Tak berkira pun bab2 mcm ni. Harap suami2 Sahabat Sy disini pun rajin juga bantu isteri2nya jaga Mak Ayah kalau dah tak berdaya ye ?

Ps: Semoga tempat tertinggi milikmu di syurga nanti suamiku ye.


“Berenang 4KM Kat Laut Aku Gagah Lagi, Tapi Ni Barang Boleh Buat Nangis 4 Lautan” Alif Satar

Ayah bukan sahaja hero pertama dalam hidup anak-anak, malah sentiasa menjadi contoh rujukan lelaki terbaik yang mereka pernah ada.

Mungkin ada sesetengah ayah terasa gagal apabila tidak mampu untuk membahagiakan keluarganya dengan memenuhi kehendak dan permintaan mereka, namun segala rasa dan lelah dalam mencari rezeki hilang sekelip mata apabila anak-anak sendiri menghargai dirinya seperti yang dirasai oleh penyanyi, pelakon, hos dan usahawan Alif Satar.

Alif dalam laman Instagram miliknya memuat naik surat yang telah ditulis oleh anak-anak perempuannya, Alisha Anugerah dan Ariana Mecca yang mengundang sebak dirinya.

“Got home late from work yesterday.. walked upstairs and found the girls still not asleep yet.. “ayyy, awat tak tidoq lagi?”

“We made a surprise for you daddy, make sure you read it”.

Meninjau di ruangan komen, rata-rata yang membaca not yang ditulis oleh anak Alif turut terasa sebak dan menitiskan air mata.

Sumber : Instagram Alif Satar


“Hadiah Dari Allah ‘Ganti’ Arwah Papa.” Jodoh Dari Kedua Belah Keluarga, Zalif Sidek Bergelar Suami Selepas 10 Bulan Kenal!

Pelakon Zalif Sidek,36, selamat mendirikan rumah tangga bersama wanita pilihannya, Anis Marzuki, 24, pada 26 Februari lalu.

Berita gembira tersebut dikongsikan pelakon ini menerusi laman Instagramnya. Majlis berlangsung mengikut prosedur operasi standard (SOP) ditetapkan di CMi Hall & Event Space, Berjaya Megamall, Kuantan Pahang.

“Assalamualaikum. Bismillahirahmanirahhim. Syukur Alhamdullilah KpdMu Ya Allah. One of My Greatest Decisions in My Life is My Love Wife @anismarzuki.

“Saya dan isteri mengucapkan berbilion terima kasih atas kehadiran jemputan, doa , ucapan tahniah yang diberikan oleh semua keluarga kami, saudara mara, sahabat handai & semua.

“Maaf saya tak sempat nk balas semua lagi. Insyaallah balik KL nanti saya balas semua ya,” tulis Zalif pada ruangan kapsyennya.

Zalif dilaporkan sebelum ini mahu hantar rombongan pada 1 Syawal lalu, namun ia terpaksa ditunda kerana pelaksanaan Perintah Kawalan Pergerakan 3.0 selain tak boleh nak rentas negeri.

“Jadi kami ambil keputusan untuk serahkan cincin terlebih dulu untuk majlis tunang. Ketika itulah kedua belah keluarga sepakat untuk langsung majlis nikah pada 26 Februari depan. Insya-Allah,” ujarnya lagi.

Menerusi perkongsiannya sebelum ini, Zalif memuatnaik kisah pertemuan dengan isteri sehingga selamat diijabkabulkan.

“Akhirnya Allah SWT hadiahkan You gantikan Arwah Papa utk i yg kite bru kenal 10 bulan & diJodohkan oleh Kedua Belah Keluarga.
Cantik rupanya perancangan Allah SWT & Moga Kite semua berpimpin tangan Bahagia Hingga Ke Pintu Syurga. Amin YRA.

“Saya & Seluruh keluarga Memohon maaf kerana tak jemput ramai tetamu disebabkan majlis SOP di Kuantan Pahang hanya benarkan max 360 pax tetamu shj utk kedua Pasangan Keluarga memandangkan Kes Covic kite masih Meningkat.
🙏🙏🙏🙏🙏🙏

“Jutaan Terima kasih buat semua Keluarga, Saudara Mara yg jauh atau xdpt hadir Mendoakan Kesejahteraan & Kebahagian Kami. Amin YRA

“Terima kasih juga buat Sahabat, Produser & semua kenalan industri kreatif & fan Media sosial yg mendoakan Ucap Tahniah & kebahagiaan kami. Amin YRA

“Jutaan Terima kasih juga buat semua Rakan Rakan MEDIA TV, Radio,Cetak, Elektronik,& Blogger yang mendoakan utk kesejahteraan & Kebahagiaan Kami Bersama Juga. Amin YRA

“Moga Semuanya Dirahmati & Diberkati Allah SWT.

“Al-Fatihah Buat Papa Allahyarham WABSWA 🤲🏻

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Stacy ‘Throwback’ Momen Mengorat Akim “Kena Tanya Dulu Sebab Taknak Jadi Penyondol Walaupun Belum Kahwin”

Pejam celik rupanya dah genap tujuh tahun pasangan selebriti yang merupakan penyanyi, Stacy dan Akim Ahmad mendirikan rumah tangga.

Mengimbas kembali detik pertemuan dahulu, rupanya Stacy mendedahkan detik perkenalannya bersama suami di mana disebabkan suaminya itu bersifat pendiam, membuatkan dirinya ingin berkenalan dengan suaminya itu tanpa rasa segan.

“Masa mula-mula jumpa Akim, macam mana kami boleh bercinta tu tak perlukan masa yang lama. Yang melamar tu saya. Saya tanya dia dulu dah ada girlfriend ke belum?

“Sebab saya jenis kalau suka kat seseorang saya kena tanya dulu sebab taknak jadi penyondol walaupun belum kahwin. Bila dah tanya tu kami jalani hubungan seperti biasa sebab happy dan selesa.

“Saya tak rasa segan sebab dia macam diam je orangnya so kita cuba. Reaksi dia masa saya propose tu dia malu tapi dia okay lah,” katanya.

Selain itu, Stacy turut mengakui dirinya kadang-kala terasa geli hati apabila terimbau momen sepanjang mereka berkenalan dan berkahwin diusia yang muda.

“Dan momen kelakar yang saya tak boleh lupakan bila kami ketika tu masih budak tapi nak jadi macam orang tua. Dia nak jadi gentleman tapi time tu muda lagi. Itu kelakarlah bagi saya.

“Sekarang selepas tujuh tahun berkahwin bersamaan 13 tahun berkenalan, Akim selalu cakap tak ada masa berdua sebab saya rasa tak complete kalau tak ada anak-anak.

“Jadi, lama-lama dia dah terbiasa walaupun dulu dia selalu tanya bila nak ada masa untuk dia pula. Kami pernah keluar berdua tapi bila tak ada anak macam tak boleh hidup sebab kisah cinta kami dah membentuk sebuah keluarga,” jelasnya.

Sumber : Xtra


Nak Pastikan Sofa Kulit Tahan Lama. Ibu-ibu Kena Rajin Buat 4 Benda Ni & Kalau Malas, Habislah!

Memasuki bulan Mac ini, mungkin ada sesetengah antara kita telah membuat persiapan awal untuk melengkapkan perabot kediaman dengan set sofa kulit. Almaklumlah hari raya tinggal beberapa bulan lagi. Ingin juga dilakukan beberapa perubahan agar berbeza daripada tahun-tahun sebelumnya.

Pun begitu, jika benar hajat dihati untuk memiliki set sofa kulit yang terlihat eligan dan eksklusif, ketahui dulu tip penjagaannya agar sofa yang di beli kekal elok untuk jangka masa yang panjang.

Ini sebagaimana apa yang telah dikongsikan oleh pakar perabot KG furniture. Semoga memberi manfaat bersama.

Sofa kulit merupakan sofa yang sangat diminati ramai kerana karekternya yang elegan, ekslusif dan kelihatan mahal. Ya, sofa kulit memang mahal (provided kulit asli lah) kerana mutu kulit yang baik, tahan lama, bernilai walaupun bertahun tahun lama ianya digunakan. Maka tak hairanlah ramai yang sukakan sofa kulit menghiasi ruang tamu rumah.

Umumnya sofa kulit semuanya diperbuat dari kulit asli atau Genuine Leather. Kulit yang digunakan adalah diimport dan mempunyai persijilan piawaian untuk industri perabut dari Itali.

Namun memiliki sofa kulit sahaja tanpa menjaganya dengan cara yang betul, tidak akan membuatkan sesebuah ruang tamu kelihatan cantik. Sofa kulit sebenarnya mudah untuk dijaga berbanding sofa fabrik ataupun PU. Sofa kulit yang tidak di jaga dengan baik akan mempunyai masalah seperti berikut:

1. Permukaan warna kulit akan menjadi pudar
2. Qualiti kulit akan menjadi keras dan tidak selesa untuk di duduk
3. Kulit akan mudah retak, merekah dan akhirnya pecah

Contoh sofa kulit yg mulai rosak.

Apabila kualiti kulit sudah merekah, maka ianya sudah terlambat untuk dirawati.

4 tips mudah untuk penjagaan sofa kulit:

1. PENDEDAHAN CAHAYA
Elakkan sofa kulit di ruang tamu dari terkena sinaran cahaya matahari secara lansung. Pancaran cahaya matahari boleh menyebabkan warna kulit menjadi pudar. Sofa kulit di rumah adalah berbeza dengan kulit yang digunakan di dalam automobil. Apabila sofa kulit di rumah mulai pudar, ia nya tanda tanda awal kerosakkan dan penurunan kualiti kulit dan perlu dirawat segera.

2. PENGUNAAN LEATHER CARE KIMIA
Elakkan penggunakan pembersih kulit berasaskan kimia kerana ia boleh menjejaskan kualiti kulit. Penggunaan bahan kimia boleh menyebabkan kulit menjadi keras, menggerutu dan akhirnya retak dan merekah. Produk penjagaan kulit yg terbaik adalah berasaskan minyak mineral asli yang boleh di dapati dengan mudah di kedai kedai DIY.

3. PEMBERSIHAN
Sofa kulit yang sering dibersihkan (dengan kekerapan sebulan sekali sudah mencukupi) akan membuatkan sofa kulit lebih tahan lama dan kelihatan menarik. Kaedah termudah untuk penjagaan sofa kulit adalah dengan mengelap sofa dengan kain lembab bagi menghilangkan habuk dan kotoran.

4. RAWATAN
Sofa kulit perlukan rawatan kulit. Ianya sangat mudah dan boleh di lakukan sendiri. Setiap 6 bulan sekali, lapkan sofa kulit dengan kain lembab yang direndam dengan air suam. Campurkan sedikit pembersih kulit organic base yang banyak dijual di kedai kedai DIY. Lapkan ke seluruh permukaan terutama permukaan tempat duduk. Selepas selesai kerja pembersihan, sapukan leather conditioner atau pelembut kulit (organic base) pada permukaan kulit. Lapisan conditioner tidaklah perlu tebal sekadar cukup melitupi permukaan kulit.

Leather conditioner membantu melembutkan kulit. Harus di ingat bahawa kulit asli berasal dari haiwan yang hidup, maka lama kelamaan ia akan menjadi kering dan keras sekiranya tidak disapukan dengan bahan pelembutnya. Setelah semuanya selesai, proses yang akhir sekali, gunakan kain bersih kering dan lapkan sekali lagi ke seluruh permukaan kulit.

Nah, mungkin ramai yang akan mengeluh kerana kerja kerja tambahan dalam penjagaan sofa kulit ini kan…. sama juga kita manusia kalau inginkan sesuatu untuk kelihatan cantik dan menarik, haruslah kita berusaha untuk menjaganya. SELAMAT MENCUBA…!!


Ni Doa Yang Nabi Baca Selepas Solat Dhuha. Amalkan Agar Makin Lancar Rezeki Mengalir Untuk Keluarga Kita!

Banyak sebenarnya kelebihan dan keistimewaan bagi sesiapa yang menunaikan solat sunat Dhuha, selain apa yang sedia kita maklum adalah dikaitkan dengan rezeki.

Pun begitu, mungkin ada yang belum tahu rupanya ada doa yang dibaca oleh Nabi Muhammad SAW setiap kali usai menunaikan solat Dhuha ini. Nak tahu apakah doa tersebut? Ikuti perkongsian ilmu daripada Aisyah Asyifah ini. Jom semak.

Solat Dhuha

Solat Dhuha selalu dikaitkan dengan urusan rezeki, kebanyakan dari kita setelah solat Dhuha doa minta kelancaran rezeki. Itu yang sering dilakukan …

Apa doanya ?

Dari ‘Aisyah radhiallahu ‘anha, ia berkata bahawa Rasulullah SAW selesai solat Dhuha, baginda mengucapkan:

اللَّهُمَّ اغْفِرْ لِي، وَتُبْ عَلَيَّ، إِنَّكَ أَنْتَ التَّوَّابُ الرَّحِيْمِ

ALLOHUMMAGHFIR-LII WA TUB ‘ALAYYA, INNAKA ANTAT TAWWABUR ROHIIM..

(Ya Allah, ampunilah aku dan terimalah taubatku, sesungguhnya Engkau Maha Penerima Taubat lagi Maha Penyayang)_ sampai beliau membacanya seratus kali.
(HR. Bukhari dalam Al-Adab Al-Mufrad, no. 619)

Doa ini dibaca seratus kali setiap solat dhuha.

Mengapa doa Rasulullah SAW tiada berkaitan dengan rezeki?

Jadi begini…

Bukan rezeki yang tidak datang tapi dosa-dosa kita yang menghalangi rezeki itu masuk.

Kalau dosa-dosanya sudah diampuni, Insya Allah rezeki mengalir lancar kerana penyumbatnya, penghalangnya (dosa) sudah tidak ada.

Doanya dibaca 100x, Pagi kan kita sibuk kerja, banyak urusan, kalau harus baca 100x sambil duduk di tempat solat mungkin tiada kesempatan, jadi bagaimana??

Doanya boleh dibaca sambil membuat kerja, kerja sambil dalam hati baca doa.

Rasulullah SAW bersabda:

“Barangsiapa yang menunjuki kepada kebaikan maka dia akan mendapatkan pahala seperti pahala orang yang mengerjakannya”
(HR. Muslim no. 1893).

Ilmu Harus Diamalkan Agar Menghasilkan manfaat..

Ilmu Harus Disebarluaskan Agar Menjadi Tabungan Kebajikan.

Ilmu itu tidak dinamakan ilmu selagi mana ia tidak diamalkan.


“Tak Semua Orang Boleh Jadi ‘Suri Rumah’ “. Rupanya Ini Sisi ‘Gelap’ Ramai Yang Tak Tahu.

Pernah dengar kan selalu orang  kata, seronok apabila bergelar suri rumah tangga. Di rumah tanpa ada pengawasan. Boleh buat apa sahaja.

Realitinya, sebenarnya tidak semua wanita boleh bergelar suri rumah’ . Ini kerana ada cabarannya yang ramai tak tahu.

Menarik dengan perkongsian wanita ini dengan pengakuan mengenai pengalamannnya bergelar suri rumah. Jom kita ikuti coretannya.

Tak semua orang boleh jadi “Suri Rumah”.
Ceritanya, hari itu saya ada terbaca luahan seorang isteri yang mengalami tekanan selepas berhenti kerja atas desakan suami. Puncanya, suami mahu isteri jaga anak sendiri.
Ada orang ingat impian semua wanita mahu jadi suri rumah, sebab katanya seronok jadi suri rumah.

– Duduk rumah goyang kaki.
– Anak ada depan mata.
– Nak apa-apa minta suami.
– Tak perlu menghadap tekanan di tempat kerja.
– Boleh senang lenang tidur bila-bila masa.

Ini apa yang kebanyakan orang nampak. Tetapi pendapat saya, sebenarnya tak semua wanita “sesuai” jadi suri rumah.
Kenapa saya guna perkataan “sesuai”?
Sebab setiap orang mempunyai personaliti, impian dan latar belakang yang berbeza.

SISI ‘GELAP’ BILA BERGELAR SURI RUMAH

Pengalaman saya bekerja dan menjadi suri rumah sebentar beberapa bulan, ternyata “kerja” suri rumah lebih berat dari bekerja waktu pejabat. Lagi-lagi bila ada anak.
Tiada hari cuti.
Hari-hari menghadap dinding yang sama,
Berjumpa orang yang sama,
Rutin yang sama,
Kepenatan yang sama,

Bagi sesetengah orang mungkin selesa dan seronok, tetapi ia amat menyiksakan bagi seorang extrovert.
Si extrovert yang ada keperluan bercakap dengan orang.
Yang seronok berjumpa ramai orang.
Yang suka melihat permandangan berlainan setiap hari.
Yang perlukan pengalaman baru setiap hari.
Yang sukakan risiko.
Yang tidak suka berseorangan.
Sayalah tu.

Bila jadi suri rumah yang memang tidak ada apa-apa yang perlu difikirkan, bukan tidak ada tetapi tidak sempat pun nak fikir sebab 100% masa menjaga anak “high need”. Nak pergi tandas pun berkejaran apatah lagi nak fikir masalah dunia.

Saya mula,
– Mudah menangis tidak ada sebab.
– Overthinking.
– Rasa tidak berguna dan menyusahkan orang.
– Kecewa kerana tidak ada pencapaian dalam hidup walaupun ada ijazah.
– Restless, anxiety tiba-tiba.
– Mimpi perkara bukan-bukan.

Jangan terkejut kalau saya kata, perasaan ini timbul dalam masa 1 bulan sahaja selepas berhenti kerja dan jadi suri rumah sepenuh masa. Punyalah jenis tidak reti duduk diam, “cuti” sebulan pun dah resah semacam. Padahal waktu itu tak ada masalah apa-apa pun.
Selepas saya fikir dalam-dalam, barulah saya sedar yang semua perasaan negatif di atas muncul bila saya tak ada buat apa-apa selain rutin harian. Hari-hari rutin yang sama,

Pagi – Mandikan anak, sarapan, basuh baju, kemas rumah.
Petang – Tidurkan anak.
Malam – Kemas, makan dan tidur anak lagi.
Saya pula sejak dari sekolah rendah jenis aktif masuk segala aktiviti di sekolah ataupun di universiti.

Dari situlah, saya mula banyak membaca tentang perihal anak dan cuba kongsi apa-apa info tentang bidang saya. Sekurang-kurangnya saya tidak tenggelam di dalam dunia saya sendiri.

Tak sangka ramai yang mesej untuk dapatkan servis terapi cara kerja dari saya. Waktu itu sesiapa yang mesej saya bertanya tentang anak, semua saya cuba jawab dan bantu. Rasa seronok dapat berborak dan bantu orang lain.

Sampailah satu masa itu, saya cakap pada suami,
“Boleh tak kalau kita buat satu bilik jadi bilik terapi untuk I nak kerja?”
Tup-tup dari 1 bilik sahaja BEYOND Home Therapy ke pusat terapi yang ada berbilik-bilik. Tak sangka niat nak jaga anak sendiri, Allah gandakan rezeki kami sekeluarga.
Suamilah yang banyak berkorban untuk saya capai impian. Beliau pun sedar yang lebih baik saya kerja dari tak kerja. Bila tak kerja, emosi jadi tak stabil.

Point saya disini bukan untuk cerita pencapaian, tetapi nak cerita yang tidak semua wanita sesuai jadi suri rumah.
1. Ada yang stress bekerja, gembira duduk rumah.
2. Ada yang stress duduk rumah, gembira bekerja di luar rumah.
3. Ada yang boleh duduk rumah dan bekerja dari rumah.
4. Ada yang gembira bekerja sambil bawa anak ke tempat kerja.
Ikut masing-masing punya personaliti, minat dan impian.

Dalam kes saya, saya stress dan tertekan bila tidak ada sesuatu untuk dikejar. Bagi saya jadi suri rumah dan duduk rumah lebih penat dari keluar bekerja. Bukan masalah penat fizikal, tetapi “penat mental”.
Ia seperti, kita ada kasut untuk berlari laju tetapi diikat dengan tali. Susah untuk diperjelaskan bagaimana perasaan itu.

Yang lagi pelik, saya jadi lagi kurang melayan anak masa saya jadi suri rumah daripada semasa saya mula bekerja semula. Mungkin sebab rasa hari-hari buat benda sama dan fokus perihal rumah sahaja waktu itu. Tetapi bila mula sibuk dengan kerja, saya jadi lebih menghargai setiap saat dengan anak.
Saya pasti masalah ini mungkin banyak berlaku pada wanita atau ibu-ibu lain tanpa disedari terutamanya suri rumah.

Bagi saya, kerjaya suri rumah amatlah mulia. Bukan semua orang mampu menjadi suri rumah. Perlu kuat mental dan fizikal.
Nasihat saya sebagai “suri rumah tak jadi”:
1. Kenalpasti personaliti diri sendiri, sekurang-kurangnya tahu kalian jenis intovert atau extrovert.
2. Bincang sesama suami isteri, seeloknya bincang sebelum berkahwin sebarang kemungkinan.
– Adakah suami mahu isteri berhenti kerja selepas berkahwin atau bila ada anak?
– Isteri mahu bekerja atau jadi suri rumah?
Semuanya jadi mudah sekiranya ada kesepakatan antara suami isteri. Jangan sebelum kahwin kata dekat isteri boleh kerja, tiba-tiba dah kahwin lain pula.
3. Kalau rasa resah semacam, cepat marah-marah atau mula timbul perasaan pelik-pelik. Segeralah dapatkan bantuan atau cuba cari punca.
4. Letakkan diri sendiri nombor 1 sebelum orang lain, anak sakit kita boleh jaga tetapi kalau kita yang sakit?
5. Jangan bandingkan diri sendiri dengan orang lain, semua orang ada impian, personaliti dan keutamaan yang berbeza – beza.
6. Percaya ketentuan Allah, kita rancang macam mana pun tetapi kalau Allah kata tiada rezeki, tiadalah. Rezeki Allah beri berbeza-beza.
Dapat jaga anak depan mata, rezeki.
Dapat suami yang redha isteri bekerja, rezeki.
Dapat mertua yang baik, rezeki.
Dapat anak yang tak banyak ragam, rezeki.

Saya harap ibu di dalam luahan yang saya baca itu dipermudahkan urusan. Orang lain memang mudah sahaja nak label itu ini, hakikatnya kita memang tak akan boleh puaskan hati orang.
Bila seorang ibu bekerja, dikatanya pentingkan duit sahaja tak sayang anak.
Bila tak bekerja, dikatanya tidak takut suami tinggal pula.
Begitulah. Yang penting kita jaga kita sendiri sebab kita sahaja tahu kita bagaimana. 🥰
Ada geng extrovert tak dekat sini?
Maryam Jamadi


Makin Tengking Anak Buat Dia Makin Susah Dengar Cakap. Sila Takenote!

Banyak hal membuatkan kita sebagai ibu ayah kurang sabar melayan ragam anak-anak. Kadang-kadang membuatkan tanpa sedar kita meninggikan suara dan menengking anak-anak jika berbuat silap.

Pun begitu, tahukah anda tindakan tengking, herdik dan meninggikan suara ini bukannya membawa kebaikan kepada anak untuk mendengar kata dan arahan kita. Malah lebih menyedihkan boleh menyebabkan anak tidak mendengar kata dan menjadi lebih agrasif.

Hal ini sebagaimana yang diterangkan ini.

Bahaya Tengking Anak

Bila kita tengking anak kita, bahagian otak anak kita yang bernama Amygdala tu akan aktif.

Amygdala pula akan aktifkan Hypothalamus. Hypothalamus pula akan aktifkan kalenjar Pituitari. Kalenjar ini akan aktifkan 3 hormon stress dalam badan anak kita iaitu hormon cortisol , adrenaline dan noradrenaline.

Hormon cortisol ni nanti akan buatkan otak anak kita kehilangan neuron di bahagian Pre-Frontal Cortex tu. Padahal bahagian Pre-Frontral Cortex tu kena berkembang sempurna, baru anak jadi mudah dengar cakap.

Tu yang kita makin tengking anak kita, dia makin jadi agresif dan susah dengar cakap.

Makin kita tengking anak kita, makin aktif amygdala otak kita sebab ianya akan aktif bila kita makin emosi. Macam otak anak kita juga, bila amydala otak kita aktif maka ia akan aktif Hypothalamus dan Hypothalamus ni akan aktifkan kalenjar Pituitari.

Kalenjar ini pula akan aktifkan 3 hormon stress dalam badan kita iaitu hormon cortisol, adrenaline dan noradrenaline.

Efek hormon stress ni pada badan kalau ianya selalu sangat aktif :

– lebih berisiko kena penyakit jantung
– lebih mudah kena depression dan anxiety
– kacau sistem pencernaan kita
– kacau tidur kita
– badan makin cepat gemuk
– lebih cepat lupa
– mudah sakit kepala dan migrain

Aduh. Jadi tak baik la tengking anak ni? Memang tak lah. Sebab efeknya bukan cuma pada anak tapi melarat sampai kepada tukang tengking anak tu juga.

Sebab tu saya selalu ajar ilmu ni pada isteri saya ‘bila rasa nak marah melampau tolong Time Out diri sendiri dulu’.

Cari masa untuk PAUSE sebentar. Bagi masa untuk bagi fikiran rasional tu kembali kuasai diri sebab kalau kita tegur anak masa kita tengah marah melampau, masa tu yang kawal diri kita bukan fikiran rasional tetapi yang kuasai diri kita pada masa tu adalah fikiran emosional’


Tip Mudah Pastikan Tuala Lembut, Tidak Mudah Reput & Tahan Lama.  Boleh Praktikkan Pada Anak Dengan 10 Cara Ni!

Tuala antara barangan yang penting kerana digunakan setiap hari. Disebabkan itulah tuala tidak harus dipandang mudah penjagaannya terutama daripada aspek kebersihan diri dan anak-anak.

Mengajar anak menyidai tuala setiap hari digunakan sebenarnya adalah perkara asas yang perlu diberikan keutamaan.

Selain menjaga daripada aspek kebersihan, menjaga tuala yang tepat juga dapat memastikan tuala lebih tahan lama. Tip penjagaan ini perlu anda berikan perhatian.

Tip Penjagaan Tuala Mandi

1. Tukar tuala setiap tiga hari supaya jauh daripada bakteria.

2. Penting untuk anda membiarkan tuala anda sepenuhnya sebelum menggunakannya semula.

3. Jika boleh basuh tuala selepas menggunakannya.

4. Tuala perlu dikeringkan di kawasan yang kering dan mempunyai pengudaraan yang baik.

5. Basuh tuala anda dengan menggunakan air panas 60 darjah celcius untuk membunuh semua mikooraganisma.
6. Gunakan sabun pencuci yang berasaskan oksigen.

7. Untuk hilangkan bau hapak, gunakan cuka putih semasa membasuh tuala.

8. Adalah lebih baik sekiranya anda membasuh tuala dengan kerap.

9. Jangan kongsi tuala mandi atau item kebersihan yang lain dengan orang lain.

10. Paling penting, sidai tuala setiap kali selepas digunakan. Kenakan pada cahaya matahari bagi membunuh bakteria dan lebih tahan lama.
Petua Mencuci Tuala

#Petua 1
Untuk membasuh tuala, rendamlah tuala dengan sabun pencuci selama 30 minit bersama air suam untuk membunuh bakteria. Sebaiknya, rendamkan tuala berasingan
dengan pakaian lain.

#Petua 2
Untuk bersihkan tuala yang baru beli, rendamkan tuala selama 1 jam bersama air suam, ½ cawan cuka dan ½ sudu garam halus dan bilas hingga warna dari tuala
hilang sepenuhnya.

#Petua 3
Bagi melembutkan tuala, gunakan 1 cawan cuka atau ½ cawan soda bikarbonat ketika melakukan bilasan terakhir ketika membasuh tuala. Langkah ini akan
menyegarkan tuala yang kelihatan kusam.


Wanita Ini Kongsi 8 Tip Latih Anak Puasa Cara Psikologi. Menarik Info Ni!

Setiap ibu bapa pastinya inginkan anak-anak menjadi yang terbaik termasuk berpuasa dibulan Ramadan.

Namun bukan mudah untuk latih anak-anak berpuasa kerana mereka masih diperingkat pra sekolah.

Melalui perkongsian puan Ashikin Hashim boleh dijadikan panduan.

1. Latih solat dulu

?Fahamkan anak terlebih dahulu bahawa solat mesti dilaksanakan dulu sebelum puasa.

2. Storytelling tentang puasa.

?Bercerita dengan anak tentang puasa seperti menggunakan buku cerita, bercerita melalui kraf, membawa anak ke masjid sambil bercerita dan sebagainya.

3. Latih puasa secara berperingkat.

?Latih beberapa jam dahulu untuk hari pertama. Tambah jam dan kemudian hari. Dengan cara ini anak akan lebih bersedia.

4. Sediakan aktiviti yang menarik

?Sediakan aktiviti yang menarik supaya anak kekal mood puasa dan dapat melekakannya seperti mewarna, melukis, puzzle, jurnal ramadan dan sebagainya.

5. Hidang makanan kegemaran semasa sahur dan buka

?Anak pasti lebih bersemangat untuk berpuasa jika kita menyediakan makanan kegemaran mereka. Pastikan juga berkhasiat!

6. Lewatkan waktu bersahur

?Selain memastikan anak tidak cepat hilang tenaga kerana bangun terlalu awal, melewatkan sahur juga akan mengelakkan anak tidur semula.

7. Boleh buka tapi…

?Jika anak tak mampu puasa, izinkan dia berbuka tapi cuba kekalkan mood puasa. Contohnya: Boleh minum sikit tapi sambung puasa ya.

8. Puji dan Reward.

?Berilah pujian kepada anak jika dapat mencapai target puasa. Jika mahu reward, terpulang di atas kemampuan dan ketetapan masing-masing.

Selamat berpuasa semua.

Ashikin Hashim ?


Norman Hakim Bersyukur Anak Sulungnya Jadi Imam Terawih Buat Pertama Kali.

Hati bapa mana yang tidak gembira dan bersyukur apabila anak yang meningkat dewasa  menjadi seorang anak yang soleh dan boleh menjadi imam kepada orang dewasa.

Sebagaimana perkongsian Norman Hakim meluahkan rasa syukurnya apabila anak sulungnya,Danish Hakim menjadi Imam Terawih buat pertama kalinya.

Rasa syukurnya itu  dikongsi menerusi Instagram miliknya.

“Hari penting dalam hidup saya & of course hari penting dalam hidup Al-Hafiz @danishhakimofficial ;kali pertama Danish diberi mandat menjadi Imam Terawih di Pusat Pengajian Warga Emas Darul Ilmi MAIWP.”

Lebih mengharukan, Danish sebagai Imam mengalunkan ayat suci Al-Quran dengan merdu dengan berkongsi rakaman video berdurasi enam minit .

Untuk rekod, Danish,16 merupakan anak sulung hasil perkongsian Norman dan bekas isterinya,Abby Abadi. Mereka juga dikurniakan Marissa Dania Hakim,14 dan Maria Danisha Hakim, 11 tahun.


“Gaji Mak Lepas Potong Tinggal RM900. Cukup Sara Kami 13 Beradik.” Nourul Depp Kongsi Kisah Ibu, Anggap Arwah The Real Superwoman.

Bekerja lah sebaiknya. Seikhlasnya dan sejujurnya. Rezeki dari Allah. Dia tahu siapa ikhlas dan siapa tidak. Jika mahu rezeki dan peluang lebih baik, berusahalah tanpa komplen.

Demikian titipan nasihat yang dikongsikan oleh penyanyi Nourul Depp menerusi instagramnya baru-baru ini.

Bercerita lanjut mengenai arwah ibunya yang bekerja sebagai jururawat, akui Nourul biarpun gaji yang diperoleh tidak seberapa, namun keberkatan dek keikhlasan ibunya melakukan kerja membolehkan dia membesarkan 13 anak dengan baik.

“Gaji mak lepas potong itu ini bukan banyak pun. Tinggai lah RM900. Tapi cukup menyara kami 13 orang! Pasaipa? Pasai berkatnya pekerjaan dan rezekinya. .

“Kalau kita mahu rezeki lebih berkat. Lebih baik, buatlah sebaiknya, seikhlsnya , sejujurnya.” kongsi Nourul lagi.

Tambah Nourul lagi, biarpun kerjaya sebagai jururawat cukup sibuk, namun adik dan arawh ibunya masih mampu melaksanakan tanggung jawab pada keluarga.

Ini dari pengalaman adik saya dan juga arwah mak yang bekerja seikhlasnya. Semoga arwah mak berada di syurga teratas kerana budi dan tanggungjawabnya sebagai jururawat dibuat seikhlas dan sejujurnya dahulu. Aminnnn? .

Langsung tak complain walaupun dah penat. Wanita bersalin back to back dalam sesuatu bulan tu. Tidoq pun tak cukup. Dengan anak anak lagi! Arwah mak the real captain marvel, the real wonder woman, the real superwoman.


Watak Mak Leha, Jadi Iktibar Buat Suami Isteri. Tarik Perhatian Warganet!

Trending, drama bertajuk . 7 hari Mencintaiku yang berkisar kepincangan rumahtangga akibat campur tangan orang luar sama ada ibu ayah atau mertua. Sebagaimana watak dalam cerita ini, yang dikenali sebagai ‘Mak Leha’ telah menjadi bualan hangat warganet lantaran sikapnya mengakibatkan rumah tangga anaknya Kuzairi dan menantu, Mia porak peranda.

Lantaran itu, seorang lelaki menyatakan pandangan menerusi facebook miliknya, mempersoalkan adakah wujud watak Mak Leha sebagai mertua dalam dunia realiti yang akan menjadi penghalang kepada pasangan suami isteri yang inginkan hidup bahagia till jannah.

Ikuti perkongsian ini.

Ada ke mertua macam Mak Leha ni…

Ada…apsal plak xde…yg teruk dari Mak Leha pun ada…

Ada mertua yg smpai jumpa bomoh, hanya nak anaknya berpisah dgn menantu…ada mertua yg mencanang kekurangan dan kelemahan menantu, hanya kerana menantu tu x ngam dgn dia…ada mertua yg sedaya upaya hasut anaknya dgn memburuk2kan menantu, hanya kerana dia ada pilihan lain…

Ada mertua yg marah dan jeling bila menantu suruh anaknya buat keje…ada mertua yg cemburu dan dengki bila menantu dpt hadiah atau dibawa pergi jalan2…ada mertua yg anggap menantu tu pesaing dan perampas anaknya dari dia…

Ada mertua yg sentiasa mempertahankan anaknya walaupun terang2 anaknya buat salah…ada mertua yg sentiasa mempertikaikan apa yg menantu buat baik dari segi masakan, layanan, ataupun soal penjagaan anak…

Ada mertua yg selalu masuk campur urusan rumahtangga anaknya…ada mertua yg selalu buat keputusan utk rumahtangga anaknya…

Untung lagi dpt mertua mcm Mak Leha sbb dia tahu jugak nak insaf, nak bertaubat, nak sedar salah silap dia…yg ada diluar ni, belum tentu sedar, belum tentu insaf dan belum tentu lagi nak bertaubat…

Selagi tak bercerai berai, selagi tak huru hara, selagi tu la matlamat dia tak tercapai…

Nota kaki : Sapa makan cili, dia rasa pedas.


“Dia Ingat Nak Pergi Jalan-Jalan.” Ibu Kongsi Anak 3 Tahun Dibawa Naik Ambulan Ada Simptom Covid-19 Undang Sebak!

Hati ibu mana yang tak luluh, jiwa bapa mana yang tak gundah bila mana anak sendiri  mempunyai simptom wabak Covid-19. lebih memilukan bila mana si kecil yang tidak mengerti apa-apa terpaksa di bawa ke hospital menaiki ambulan seperti pesakit lain. Allahu cukup perit bagi kita yang melihat, apa lagi ibu bapanya yang menanggung.

Sihat dan ceria dapat naik ambulans

Menurut Intan, suhu badan anaknya dikatakan meningkat naik selepas menjalani ujian swab Covid-19. Ini menyebabkan  doktor meminta supaya anaknya dirujuk ke hospital. Apa yang menyedihkan si kecil ini kelihatan sihat dan ceria  dapat menaiki ambulans tanpa mengetahui yang dia bakal dibawa ke hospital.

But everything seem ok, terkejut jugak pagi tadi lepas swab covid test , suhu dia tinggi sikit. Terus dr suruh refer hospital. Pastu mcm tak cayalah smpai ambulans kene ambik diorg kat rumah. He seem healthy and cheerful sbb ingat nk pergi jalan- jalan.

I create this video for an awareness. Imagine one of your family members will be sending to hospital to isolate and quarantine due to covid-19 . My kids maybe not infected by now, but who knows in the future if this crisis still not over. So please stay at home.

Menurut Intan lagi, kawasan tempat tinggalnya dikatakan berada dalam zon merah dan diperintahkan ‘lockdown’. Oleh sebab itu, kanak-kanak yang mempunyai simptom demam panas akan terus dirujuk ke hospital. Tambahnya lagi, penjaga kepada kanak-kanak boleh menemani pesakit tetapi mengikut had umur.

Dibenarkan keluar dari hospital

Walau bagaimanapun, perkembangan terbaru mengenai anaknya mendapati bahawa anaknya dibenarkan keluar dari hospital. Keputusan ujian saringan mereka sekeluarga masih belum diketahui namun dia berdoa agar keputusan ujian tersebut negatif memandangkan anaknya dibenarkan keluar.

Good news. Aisy dh boleh discharge and tak kene warded. Result covid test tadi kami tak pasti tapi kalau dr bagi balik tu mesti sbb negative kan. Result test kami skluarga belum keluar lagi tapi harap smeua ok dan takda lah phone call dari kkm esok. Thank you semua yang concern🥰


Elak  Anak Buat Perangai Waktu Makan Di Luar, Cuba 3 Tip Ini Wahai Ibu-Ibu. Gerenti Senang Hati!

Bukan selalu dapat keluar makan bersama, nak nak lagi jika ibu dan ayah sibuk dengan kerja. Tetapi sesekali kena juga bawa keluarga keluar dapat juga eratkan hubungan. Tidaklah asyik makan di rumah sahaja kan. Sesekali nak tukar angin apa salahnya!

Yang pasti ibu paling suka sebab masa inilah  boleh ‘gantung kuali’  ‘off duty’ memasak. Tapi bila mengenangkan susahnya mengawal anak-anak, lebih-lebih lagi ketika di meja makan terus membantutkan keinginan untuk berbuat demikian dan ada yang lebih rela makan di rumah sahaja.

Tapi tip berikut yang boleh digunakan untuk pastikan anak berkelakuan baik ketika menjamu selera di restoran.

1. Bawa mainan

Benarkan anak-anak untuk membawa mainan kesukaannya. Cara ini lebih mudah untuk memastikan anak-anak tidak ‘buat perangai’. Bila hidangan telah sampai di meja, simpan mainan tersebut dan sama-sama menikmati juadah.

2. Pilih tempat yang selesa

Pilih tempat makan yang mempunyai ruang yang selesa untuk anda sekeluarga menjamu selera. Lebih baik jika tempat makan tersebut ada menyediakan ruang bermain untuk anak-anak.

3. Waktu yang tepat

Kanak-kanak kebiasaannya tidur awal. Jadi janganlah keluar lewat malam, nanti bila anak mengantuk pasti akan meragam. Oleh itu rancang waktu terbaik untuk menikmati hidangan, umpamanya keluar selepas jam 8.00 malam.


“5 Tahun Kami Tunggu Kehadiran Delima.” Tak Putus Asa Soal Zuriat, Wanita Ini Kongsi Ikhtiar Sehingga Berjaya.

Masih ingat lagi tak satu video viral dulu? Seorang isteri membuat kejutan pada suami tercinta dengan sebuah kotak berbentuk hati. Kotak tersebut diletakakn di dalam kereta surprise kepada suami. Dan ternyata kejutan tu membuat si suami berjujuran air mata.

Syukur Alhamdulillah…hadiah kotak tu pun dah selamat berada dipangkuan suami isteri tersebut.

Lima tahun…ya lima tahun penantian yang agak lama buat suami isteri yang sememangnya tidak sabar mendakap dan memeluk zuriat sendiri.
Jangan kata 5 tahun… setahun pun dah kira lama sangat…kan.

Akhirnya, Intan selamat melahirkan bayi perempuan comel dengan nama Delima Nur Lailasari pada 27 September yang lalu.

Menerusi facebooknya, Intan tampil berkongsi ikthiar dan usaha keras yang dilakukan mereka dalam memperolehi zuriat.

Mereka berharap semua pasangan yang belum memperolehi zuriat walaupun selepas beberapa tahun berkahwin supaya tidak berputus asa dan bersabar, kerana satu hari mereka pasti menemui kejayaan.

Ikuti perkongsian perjalanan mendapatkan zuriat yang ditulis oleh Intan Nur Elliana Zakaria seperti di bawah.

PERJALANAN RAWATAN KAMI UTK MENDAPATKAN CAHAYA MATA.

#pcosfighter #TTC5years

Assalamualaikum

1. 2014 – Dari segi ubat & supplements
– Husband ambil makanan sunnah seperti kurma, delima, madu
– Saya ambil makanan sunnah juga
– pergi bermacam2 rawatan batin (tapi xmenjadi)

2. 2015 – Check kesuburan di hospital (husband & wife), macam kami buat di hospital swasta (caj dlm rm800++ utk cek permulaan sahaja, haha mahal gila), check di hospital gov rasanya berganda2 murah, cuma hospital swasta ni setengah hari je da dapat tau result.
– Husband ada sperm issue (sperma lambat / xaktif)
– Saya ada masalah PCOS (telur byk tapi semua kecil & xmatang)
– Jadi kami dah kenalpasti masalah dari segi teori

3. 2017 – Kurangkan berat badan & jaga pemakanan:
– saya amalkan diet atkins (buang karbo & gula) selama 3bulan, berat turun dari 95kg ke 80kg (bukan semua org mampu buat atkins, jgn paksa diri kalau xmampu, anda bole diet sihat/diet kalori/ Intermittent Fasting Diet/ Diet Suku2 Separuh)
-Lakukan senaman seperti jogging (tidak berat sangat)
– Husband ikut sikit2 je diet, hehe. Berat dari 112kg turun 110kg je. Bersenam sama2.
– Husband mmg xmerokok
– saya makan folic acids

4. 2017 -Akhir tahun bulan 12- Rawatan tradisional
– Husband buat rawatan urut saraf di Sg Haji Dorani Sg Besar, Selangor (wak sanip- 0136016338)
– Sy buat sekali rawatan urut hamil di Melaka.. (bole add beliau di facebook Smiley Loly Lilley)
– Bekam seluruh badan utk keluarkan angin2 dan darah kotor dlm badan. (Kalau boleh sebulan sekali)
– kerapkan honeymoon berdua, xde bajet dlm bilik pon bole honeymoon, pasang lagu romantik dan bau2 aromatherapy

5. 2018- Selepas berjaya turunkan berat bdn sebanyak 15kg dlm masa 3bulan dan buat urutan di Melaka, Alhamdulillah awal tahun bulan 1 2018 sy disahkan pregnant..

6. September- Alhamdulillah sy dah selamat melahirkan baby girl yang diberi nama Delima Nur Lailasari ❤

Kami doakan anda semua berjaya mendapatkan zuriat juga.. Jangan mudah putus asa.. sokongan dan semangat pasangan masing2 amat2 diperlukan ketika ini.. Berdoa, selalu bersedekah dan memberi bantuan kepada org yang memerlukan.. smoga usaha anda semua dipermudahkan.. InshaAllah, aminn ya rabbalalamin..

Doakan kami sekeluarga sihat dan Delima membesar dengan sihat dan sempurna ya.. InshaAllah ?


“Saya Ada Sistem Sokongan Yang Kuat”-Bekas Pengacara Go Shop, Shakirin Husnal Dinobat Graduan Terbaik UNIRAZAK!

Siapa sahaja yang tidak kenal dengan personaliti tv yang cukup sinonim dengan rancangan membeli belah Go Shop buat beberapa tahun lamanya, wajah manis Nur Syakirin Husnal As’hari saban hari dinanti kemunculannya di kaca TV.

Bukan sahaja kerana cantiknya dia, malah kepetahan bercakap untuk mempromosikan barangan di dalam rancangan tersebut, benar-benar berjaya mencuri perhatian penonton hingga ada yang menggelarnya sebagai kakak Go Shop!

Pun begitu, tidak ramai mengetahui bahawa ibu kepada dua cahaya mata ini telah mencipta kejayaannya yang tersendiri di dalam bidang akademik apabila baru-baru ini dia telah menamatkan pengajiannya di peringkat sarjana.

Kenangan manis mengenakan jubah konvokesyen di majlis istimewa tersebut telah dikongsikan di laman Instagram miliknya baru-baru ini.

Difahamkan Syarikin Husnal merupakan graduan Universiti Tun Abdul Razak (UNIRAZAK) dalam jurusan Sarjana Pengurusan Perniagaan (Pemasaran). Malah apa yang lebih membanggakan, bukan sahaja berjaya menamatkan pengajiannya bahkan ibu mud aini berjaya  memperolehi purata nilai gred kumulatif (CGPA) 3.98 dan sekali gus dinobatkan sebagai pelajar terbaik Sekolah Perniagaan UNIRAZAK.

Berkongsi perjalanan sebelum menamatkan pengajian dengan keputusan cemerlang, graduan dalam bidang kejuruteraan  biokimia dari Donyang Mirae University dan Yonsei University Korea Selatan ini mengakui bukan mudah memikul tanggungjawab sebagai isteri dan ibu ketika menyambung pelajaran.

Sempat kerja. Sempat mengandung. Sempat bersalin. Sempat jaga anak. Sempat buat extra curricular activities. Sempat buat job luar. Sempat manage election campaign.
All during my MBA journey.

“Alhamdulillah saya mempunyai sistem sokongan yang kuat. Dan sudah tentu, saya banyak berkorban untuk berada di tahap ini, terutamanya berkorban masa lapang. Sesungguhnya tiada yang lebih menggembirakan selain dapat melihat hasil jerih payah ,” kongsinya apabila pengikut Instagramnya mengajukan pertanyaan bagaimana dia berjaya menamatkan pengajiannya walaupun sibuk.

Tentunya ramai yang akan merinduinya mengacara program Go Shop, bukan? Namun  Syakirin sudah menamatkan perkhidmatannya bersama Astro selepas 11 tahun berkidmat di syarikat penyiaran terbesar negara itu.

Baru-baru ini, Syakirin dilihat memulakan tugas rasminya dalam sektor kerajaan. Semoga terus maju jaya!


Tak ‘Shopping’ Pun, Jamu Mata Aje, Cara Bahagia Isteri Suami Kena Tahu.

Ramai menjadikan ‘window shoopping’ sebagai terapi. Tak beli pun, jamu mata dah cukup puas. Ada juga gemar ke kedai-kedai murah untuk berbuat demikian.

Begitulah perkongsian saudara Taufiq Razif  mengenai isterinya.

Katanya itu terapi buat wanita yang sentiasa sibuk menguruskan rumah tangga.

Punya la bahagia isteri saya baru ni.

Baru ni kami kebetulan lalu sebelah kedai Eco. Tiba-tiba dia menonong je masuk ke kedai Eco.

Macam budak kecik yang laju je meluncur ke depan kalau mak ayah tak pimpin dia punya tangan.

Saya perhati je mimik muka dia bila masuk ke ke situ. Ceria lain macam! Padahal shopping dekat Eco je pun. Tapi dia punya suka tu lain macam.

Sebenarnya dia bukan tengok harga sangat. Dia cuma nak ‘break the routine’ je

Perempuan ni kita kena faham, rutin harian dia banyak berputar di anak, ampaian, singki dan rumah.

Kadang benda tu buatkan dia naik jemu. Rasa macam mati akal nak buat apa padahal kerja berlambak lagi nak kena buat.

Tu tanda dia dah mula tepu la tu. Jadi caranya adalah bawak je isteri pergi shopping ke jalan jalan taman bunga ke pergi zoo ke pergi pantai ke.

Tak perlu bagi alasan benda tu semua menghabiskan duit. Ingat, jaga suasana hati isteri ni adalah tanggungjawab seorang suami juga. Tu yang ramai tak tahu

InsyaAllah bila isteri makin tenang dan bahagia dia akan makin mudah untuk bahagiakan suami dan anak anaknya.

Percayalah, masa tu tak payah dan nak suruh itu suruh ini, depa sendiri yang akan buat yang terbaik untuk pasangannya!

Sumber: Taufiq Razif


“Dulu Susah Mak Sibuk Niaga, Abang Jaga Dia Dari Lahir Sampai Besar.” Ds Aliff Syukri Ada Adik Lelaki Yang Ramai Tak Tahu

Semalam Usahawan kosmetik terkenal, Datuk Seri Aliff Syukri ada berkongsi beberapa keping gambar berkenaan majlis pernikahan adik lelakinya yang bernama Ajim atau nama sebenarnya Aiman Hazim.

Mungkin ramai yang tak tahu, suami kesayangan Datin Seri Shahida ini mempunyai adik lelaki. Malah, empunya diri turut mengakui Ajim merupakan adik lelaki berlainan ayah yang dijaganya ketika kecil dahulu.

Tampil segak dan sedondon rona peach, Aliff Syukri turut mengimbau kenangan bersama adiknya sewaktu mereka masih kecil dahulu.

Sekitar majlis akad nikan..Ramai orang bertanya kepada abang siapa adik abang yang Bernikah pada hari ini?? dia lah adik lelaki abang yang bernama Aiman Hazim yang berusia 23 tahun.. Dulu waktu abang susah duduk di kampung Delik kelang… abanglah yang jaga dia daripada lahir..sampai lah besar.. ..

.
Abang macam tak percaya hari ini dia dah menamatkan kat mana bujang dia maklumlah abang dah anggap dia macam anak sendiri sebab waktu dulu mak abang begitu sibuk berniaga jadi abanglah yang mengambil tanggungjawab sebagai seorang ibu dan juga abah beliau ketika mak abang berniaga..

Adik abang ya ini adalah satu amat berlainan bapa tapi perangai kami agak sama yang membezakannya adalah saya lebih agresif dan banyak cakap berbanding yang apa pun abang doakan supaya adik abang ini menjadi seorang suami yang baik dan menjadi seorang ayah yang misali..

Perkongsian tersebut mendapat respond dari netizen. Ada yang mengatakan wajah Ajim mirip anak lelaki Aliff Syukri iaitu Baem.


Puas Hidup Menyewa, Nak Juga Beli Rumah Sendiri. Sebelum Tu, Fahamkan Tip Dari Penasihat Hartanah Ni!

Tentunya setiap antara kita yang berkeluarga ingin memiliki rumah sendiri, walau kecil asalkan bukan menyewa akan terasa kepuasan memiliki kediaman tersebut. Jadi bagi yang berangan-angan untuk membeli rumah di masa terdekat ini, elok kiranya fahami penerangan dalam proses membeli serta tip bermanfaat daripada penasihat hartanah ini.

Semoga perkongsian di akaun twitternya ini dapat memudahkan kita untuk terus merialisasikan impian keluarga tercinta  dalam pemilikan rumah atas nama sendiri. Jom semak.

Ni thread ni untuk PEMBELI RUMAH PERTAMA. First time nak beli rumah ni mesti korang macam blur-blur sikit kan. Jadi lepas baca thread ni, harapnya korang dapat la idea sikit flow beli rumah dari niat sampai la dapat kunci.

Kita pecahkan kepada 3 fasa supaya tak pening sangat:

1 – Fasa persediaan

2 – Fasa pembelian

3 – Fasa tukar nama

FASA PERSEDIAAN

Bila korang dah ada niat nak beli rumah, benda first sekali korang kena buat adalah SEMAK KELAYAKAN LOAN DENGAN BANK (unless korang nak beli cash la kan) Bank akan tengok 3 benda untuk bagi loan dekat kita: –

Income

Formula dia = (KOMITMEN LAMA + KOMITMEN RUMAH YANG BARU NAK BELI NI) / NET INCOME x 100 Kalau lebih 70%, dia akan reject application korang.

Scoring

Scoring ni maksudnya kau ni ada ciri-ciri orang boleh bayar hutang tak. So bank nak tengok kerja korang stabil atau tak, permanent ke contract, korang ada degree tak etc. Benda-benda ni semua add value dalam application.

CCRIS

Ccris ni record kalau ada commitment dengan bank. Kalau ada commitment dengan bank, kena la bayar ikut time.

“Bang, kalau takde record langsung, boleh apply ke?”

Boleh Jep. Tips dia: JANGAN FULLY UTILISE THE LOAN. Contohnya: Kalau lepas amik loan 300k, amik la 250k je. Lagi satu, attach sekali semua dokumen – degree ke, ada simpanan tabung haji ke, simpanan apa2 ke. Boleh add value!

Document apa yang wajib bank nak?

1 – Salinan IC korang

2 – Payslip

3 – Bank Statement

4 – EPF Statement

5 – Employment Letter boleh je mintak tolong agent checkkan kelayakkan loan korang. Biasanya agent akan liase terus dengan banker. Bagi je korang punya document tu.

Settle hal loan, kita cerita pasal deposit pulak. Deposit biasanya kena prepare 10% dari harga rumah. Contoh: Harga rumah 200k. So kena ready deposit RM 20k.

“Kalau tak cukup boleh ke bang?”

Boleh. Cara dia – MARKUP LOAN. Beli rumah RM200k, ambik loan RM220k. TAPI, bila markup loan, instalment korang akan tinggi sikit la. Dan bayaran lain-lain macam legal fees semua akan ikut harga markup tu.

Lepas tahu berapa loan korang boleh amik, korang kena PLAN. Plan pasal rumah tu. – Nak duduk atau sewakan – Nak duduk lama or sekejap – Dalam masa 5 tahun lagi ada nak beli rumah lain tak – Ada plan nak kahwin dalam masa terdekat ke – Ada nak beli kereta ke Etc etc..

Sebab apa kena plan? Sebab bila korang amik loan, komitmen kena bayar SETIAP BULAN. Perbelanjaan korang pun akan berubah sikit. Yela nak bayar hutang bank. Lepas dah ada proper plan, barulah korang dah settle fasa pertama. Which means, korang dah sedia lah nak beli rumah. Yeay!

FASA PEMBELIAN

Dah masuk fasa ni, refer dulu dekat PLAN korang masa fasa persediaan tu. Then, bolehlah ‘window shopping’! Carilah rumah yang match dengan plan dan  berkenan.

Dah jumpa rumah yang berkenan, kenalah bayar booking untuk proceed. Payment MESTILAH kepada property agency ATAU law firm. JANGAN bank in kepada akaun personal. Harga booking ialah 3% dari harga rumah tu.

Contoh: Harga rumah RM200k 3% x RM200,000 = RM6000

Bila dah book, owner akan sign form. Form tu nanti attach sekali dengan document-dokumen untuk loan tadi. Then korang submit la dekat bank untuk apply loan. Agent pun boleh tolong hantarkan.

Kalau document semua lengkap, dalam masa seminggu dah boleh dapat approval loan. Bila loan dah approve, agent akan inform lawyer untuk prepare Sales & Purchase Agreement (SnP). Dalam masa 2 minggu dah boleh sign.

Masa sign SnP ni kena bayar balance deposit. Booking tadi dah bayar 3% kan. So ada lagi 7% balance. 7% x RM200,000 = RM14,000 Kalau markup loan tak perlu la bayar benda ni. Owner la yang kena tunggu semua selesai baru dapat duit. SELESAI FASA PEMBELIAN!! Happy tak?

Jadi, bila dah settle semua, lawyer akan panggil korang untuk check rumah. Korang datang la tengok rumah tu. Kang tiba-tiba pintu takda pulak boleh la claim. Kalau semua okay, boleh la ambik kunci dari lawye.

So tadaaa! Dah dapat la kunci rumah pertama anda!! Biasanya rumah pertama ni mesti korang sayang lebih sikit. Sebab korang susah payah kan nak beli. Next time korang nak beli rumah lagi, mesti dah mudah sikit dah. Sebab dah ada experience kan.


“Tiada Isu Ghairah & Bernafsu, Semua Tu Tolak Tepi.” Dr Say

Kecoh di media sosial dakwaan penceramah bebas, yang beranggapan suami sebagai dayus lantaran membenarkan doktor lelaki melihat bahagian intim isteri ketika proses kelahiran bayi.

Lantaran itu pelbagai respon daripada wargamaya mengenai isu ini. Susulan itu, Keluarga mendapatkan respon daripada  doktor selebriti, Dr. Say Shazril atau nama penuhnya Muhammad Shazril Shaharuddin  mengenai isu ini ini.

Beliau yang pernah berkhidmat di hospital bahagian sakit puan mengakui pernah melalui situasi yang sama.

Namun nasihatnya, jika keadaan darurat proses kelahiran perlu disegarakan untuk mengelak sebarang risiko kepada ibu dan bayi.

“Apabila situasi darurat, jika lambat ia akan memberi kesan  kepada ibu dan bayi.”

KENYATAAN ITU TIDAK PATUT

Dalam pada itu, Dr. Say Shazril meluahkan rasa kecewa dengan dakwaan itu yang akan mempengaruhi pemikiran suami.

Katanya biarpun isu ini sudah lama diperkatakan sebelum ini, ia tidak harus dipersoalkan sehingga menimbulkan kekeliruan.

“Sangat tidak patut dan mempengaruhi pemikiran suami.”

KERJAYA PROFESIONAL LIBATKAN NYAWA PESAKIT

Katanya lagi, doktor merupakan jawatan profesional yang tidak boleh dipadang remeh lantaran ia melibatkan keselamatan pesakit.

Katanya , sebagai seorang doktor, tiada isu bernafsu atau ghairah terhadap pesakit. Yang ada dalam fikiran para doktor adalah keselamatan pesakit.

“Semua tu kami tolak tepi. Yang pasti ibu dan anak selamat.

“Jangan berfikiran sempit. Jika pergi waktu malam, isteri nak bersalin, doktor lelaki yang bertugas, Tak kan nak tunggu doktor wanita esok.

Kena berfikiran terbuka. Malah dalam aspek Islam ada menyentuh mengenai hal ini (darurat.”


Rahsia Kempiskan Perut Dengan Air Rebusan Epal Hijau & Serai. Wow, Terlajak Mudah Ni!

Perut buncit antara masalah yang sering dihadapi baik lelaki mahupun wanita. Nak nak lagi bagi wanita yang sudah berkahwin dan melahirkan.

Apabila ada tip atau petua yang dikongsikan  ramai yang tidak teragak-agk untuk mencuba.

Salah satu petua tersebut adalah menggunakan epal hijau  memang ia sudah diketahui sangat bagus untuk mereka yang ingin berdiet.

Untuk anda yang nak cuba, jom kita lihat petuanya.

AIR REBUSAN EPAL HIJAU DAN SERAI RAHSIA KEMPISKAN PERUT.

Bahan-bahannya :
. 3 biji epal hijau
. 5 batang serai diketuk
. 1.5 liter air

Cara-caranya :
. Epal tu dipotong 6 (macam biasa kita makan tu).
. Serai 5 batang diketuk.
. Masukkan 1.5 liter air dalam periuk.
. Masak sehingga epal lembik. Siap.
. Minum ketika suam-suam.

Antara Khasiatnya:
? Keluarkan angin dalam badan.
? Kempiskan perut.
? Menurunkan berat badan.
? Cepat kenyang.
? Awet muda.
? Kulit cerah.
? Mengurangkan kolestrol.
? Menghilangkan sakit badan/sakit urat.
? Sesuai untuk orang sakit lutut.
? Menghilangkan sakit tumit.
? Meringankan tubuh badan.

Kredit Page : Pesan Atok Nenek


Khai & Rosma Dapat Anak Ketiga. Makin Meriahlah Keluarga Ni!


Isteri Luah Kesal Selepas Pemergian Suami, Jadikan Iktibar & Agar Tak Rasainya!

Perasaan rindu memang jadi hal yang terasa menyesakkan hati dan perasaan. Rasa itu  hanya dapat diredakan andai dapat bersua muka. Namun andai pasangan yang dicintai pergi buat selamanya ke negeri abadi, 1001 rasa terbuku di hati.

Meskipun belajar untuk tabah dalam melalui hari-hari sendirian, namun bila rindu itu bertandang hanya kenangan jadi pengubat rindu. Andai dapat menatap gambar mahu pun video bersama pasangan, alangkah lega rasa di hati.

Mungkin itulah juga yang dirasai oleh wanita ini yang telah berkongsi rasa dan kekesalannya bila ingin merawat rindu dihati, lantas tercari-cari rupanya terlalu sedikit gambar berdua-duaan bersama arwah suaminya.

Difahamkan suaminya meninggal dunia pada 22 Julai 2021, angkara Covid-19.

Salam takziah diucapkan dan semoga perkongsian ini dapat menjentik hati kita untuk lebih menghargai setiap detik bersama pasangan dengan merakam kenangan bersama untuk diabadikan di dalam bentuk foto mahupun video.

Kekesalan Selepas Pemergian Suami

Ini perkongsiannya.

Hari ni saya share satu lagi kekesalan yang saya ada selepas pemergian suami.

Saya dan suami rupanya tak banyak gambar berdua selama 11 tahun perkahwinan kami.

Gambar berdua tanpa anak-anak.

Rasanya tak sampai 20 keping.

Adoi la.

Masa duk belek-belek gambar dalam phone, pen drive, google drive..tertanya juga ..kenapa lah waktu itu takde gambar berdua.

Saat bercuti bersama atau sekadar pergi ke tesco ke apa ke.

Sebab bila dah kehilangan ni, lain rasanya bila melihat gambar berdua.

Ada rasa kasih, cinta, sayang di situ. Lain la. It is just different.

Jadi sekarang, saya akan pastikan saya ambik gambar bersama anak-anak. Apa saja yang kami lakukan. Ke mana saja yang kami pergi. Sampai anak-anak dah boring.

Tapi saya selalu ceritakan kekesalan saya mengenai ketiadaan gambar bersama suami. Mereka faham. Walaupun kadang-kadang ada protes.

I want to be part of the picture.

Not only the moment.

Sebab apa tau, nanti bila dah takde..anda scroll balik gambar..gambar itu seolah-olah berbicara. Ada kisah di sebalik gambar-gambar tersebut.

Jadi sahabat yang masih berpasangan, ambik gambar berdua banyak-banyak ye.

Ambil kisah saya sebagai teladan.

Ni contoh gambar berbicara.

Saya tak tahu yang arwah suami akan cium dahi saya secretly. Everytime tengok gambar ni, it makes me smile. Tersipu-sipu malu.

Ye, even hari ini. Even saat selepas pemergiannya. Terasa getaran. Terasa rindu

Sadly, this is our last pic together. Taken in 2017. Tengah heavily pregnant dengan khadijah. Yup. 2017 Last pic together.


“Ya Allah Aku Belum Sedia Terima Perkara Tak Diingini Berlaku.” Ashraf Muslim Mohon Doa, Bapa ‘ditidurkan’ Positif Covid-19 Tahap Lima.

Khabar duka daripada pelakon Ashraf Muslim apabila ayah tercinta sedang bertarung nyawa akibat Covid-19 tahap 5.

Menerusi muat naik terbaru di Instagram miliknya, Ashraf memohon agar para peminatnya mendoakan bapanya.

Muslim Bulat, 67, dijangkiti Covid-19 tahap 5B dan dirawat dengan bantuan mesin pernafasan di Unit Rawatan Separa Kritikal Pusat Perubatan Universiti Malaya (PPUM), Kuala Lumpur.

Ya Allah. Hari ni bangun tidur rasa sangat-sangatlah sayu.. puas pujuk hati ni tapi gagal jgak pagi ni. Memang pagi ni saya paksa diri saya utk sampaikan berita ini.

Saya mohon maaf kepada semua dan meraih doa dari sahabat semua mendoakan ayahandaku Hj Muslim bin Bulat. Diberi kekuatan dan kesembuhan kepadanya.

Dalam hidup terlalu byk pengorbanan yg telah ku lakukan tapi yaAllah aku belum sedia lagi utk terima perkara yang tak diingini berlaku terhadap ayahandaku.

Apa yang diharapkan skrang ialah keajaiban yg berlaku terhadap ayah kembali sihat seperti biasa. Allahuakbar.. ya Allah.. bantulah kami semua.

Sumber: Ashrafmuslim


Redakan Batuk Dengan Minyak & Bawang Kecil. Serius Berkesan!

Perubahan udara, cuaca dan suhu sejak akhir-akhir ini di lihat berubah-berubah. Sekejap suhunya cukup panas, tidak lama kemudian hujan tiba-tiba. Keadaan sebegini pastinya akan membuatkan tubuh badan mudah diserang penyakit. Bukan sahaja di kalangan anak-anak kecil, malah orang dewasa seperti kita juga tidak terkecuali.

Antara penyakit yang sering dan mudah ‘menyerang’ apabila dikaitkan dengan cuaca, lain tidak bukan adalah penyakit yang ada kaitan dengan saluran pernafasan, iaitu batuk.

Sebenarnya batuk itu sendiri adalah refleksi semula jadi dari tubuh sebagai sistem pertahanan saluran pernafasan jika terdapat gangguan dari luar. Respons ini berfungsi untuk mengeluarkan bahan rengsa atau rembesan daripada saluran udara bagi membersihkan paru-paru.

Pun begitu, penyakit batuk yang sering dialami akan bermula dengan rasa gatal pada tekak. Seterusnya tekak akan teras semakin gatal dan tidak lama kemudian akan mula mengalami batuk-batuk yang teruk. Kebanyakan orang menganggap batuk tersebut sebagai satu masalah kecil. Namun begitu, batuk yang berterusan dan teruk boleh menyebabkan kerumitan.

[su_highlight background=”#c3dab1″ color=”#806f16″]Batuk terbahagi kepada 2[/su_highlight]

Bagi mengelakkan masalah menjadi lebih teruk, seharusnya bila anda mula batuk-batuk cuba amalkan petua ini bagi meredakannya. Petua ini telah diamalkan oleh Puan Faizah Md Zain, bukan sahaja untuk merawat batuknya sendiri malah menjadi amalan seluruh keluarganya. Terbukti berkesan dan mudah sahaja untuk disediakan ramuannya.  Nak tahu lanjut jom semak!

[su_quote]Petua nak kurangkan batuk, sesuai untuk semua peringkat umur, dah lama saya amalkan untuk anak-anak dan diri sendiri..selalu buat waktu nak tidur malam.[/su_quote]

[su_highlight background=”#c3dab1″ color=”#806f16″]Bahan-bahan :[/su_highlight]

Bawang kecil

Minyak zaitun

[su_highlight background=”#c3dab1″ color=”#806f16″]Cara membuatnya :[/su_highlight]

Sumber : Faizah Md Zain via MAHN


“Buka ‘Kedai Runcit’, Umpan Anak Buat Kerja Rumah.” Ibu Ni Kongsi Aktiviti Bersama Anak Tanpa Gajet Waktu PKP!

Ada pelbagai cara yang ibu bapa boleh lakukan bersama anak-anak sepanjang PKP ni, apa lagi inilah peluang untuk mengeratkan hubungan sementelah sebelum ini masing-masing sibuk dengan aktiviti sendiri.

Pun begitu, ada anak-anak yang mungkin asyik dengan gajet sepanjang cuti ini bagi mengisi masa lapang mereka. justeru, ibu bapa kena bijak mencari pendekatan terbaik bagi mengelakkan situasi ini.

Aktiviti Bersama anak anak tanpa gajet sepanjang PKP.

Hye. Akak nak cerita sikit aktiviti 3 Powerpuff girl di dalam rumah sepanjang PKP.
Idea ni dari oversea. Menarik juga la. Sambil Bantu Umi dia Dan dapat duit ganjaran.

Satu petang akak pergi beli biskut,air kotak,sedikit keropok,roti. Semua no faveret anak anak.
Hari pertama diorang bangun pagi. Dan akak tunjukan mini market dalam petak almari.

Diorang memang exsaited. Tapi no no no. Bukan semua boleh terus makan. So akak tunjukan aktiviti sepanjang berada di dalam rumah. Dan tunjuk berapa ganjaran sorang boleh dapat.

Disebabkan akak Tak de duit saidina dalam rumah . Akak tukarkan stiker sebagai duit

Hari pertama memang rajin semuanya. Berebut nak buat. Tapi akak agihkan semua kerja. Buat biar setimpal yang diterima. Bukan basuh pinggan Dua keping je baru dapat. Tapi bukan. Akak saje kumpulkan banyak. Berbaloi sikit. Tak de la sewenang nak bagi🤣

Cara macam ni memang senang dari sebelum ni. Puas la suruh tolong Umi dia kemas rumah.
Bila suruh sidai baju. Ada yang Tak puas hati suruh tolong sama. Bila Tak tolong , sorang geram Dan membebel . Ni perangai sikembar la. Mesti kene panggil sama juga kalau nak buat kerja.

Kedai mini ni akak buka setiap pukul 5 hingga 7malam. So sehari sekali je buka. Tapi Hari ketiga akak buka malam. Sebab diorang lapar. Dan bila solat 5 waktu dapat kumpul banyak ganjaran. Akak bagi waktu lepas isya. Tu yang buka malam je sekarang ni.

Sepanjang 4 Hari buat ni. Wafa sayang nak belanja duit dia sendiri.sampai rm500 lebih baru la dia nak membeli secara sikit.
Yang si kembar setiap Hari membeli.

Selama 5 Hari buat aktiviti ni. Diorang jarang minta hp nak tengok 5 minute craft. Bila akak offer. Nak tengok Tak. Dia kata Tak nak. Nanti duit ganjaran abis.

Sebenarnya Ada banyak aktiviti yang lain. Tapi akak Tak sempat nak ambil gambar basuh pinggan,lipat baju.

Terima kasih sudi baca akak punya aktiviti
Bersama anak sepanjang pkp. Korang buat la macam ni dekat anak anak. Memang berbaloi. Masih banyak Masa Kita buat aktiviti ni bersama anak anak. Wafa sendiri cakap. Abis pkp nanti sambung la aktiviti ni ye Umi. Ok Umi onz je🥰

Boleh SHARE jika memberi manfaat kepada semua ibu ibu yang lain.


“Saya Telah Pulih, Tapi Tak Sepenuhnya,” Dr Mahathir Dibenarkan Pulang Tapi Masih Perlu Rawatan Pemulihan.

“Saya inginkan maklumkan bahawa telah pulih, tapi tak sepenuhnya.”

Perkara itu dikongsikan bekas perdana menteri Dr Mahathir Mohamad menerusi twitter,miliknya @chedetofficial.

Katanya, kini telah pulang ke rumah namun berulang alik ke hospital untuk menjalani beberapa rawatan.

Anggota parlimen Langkawi dan pemimpin Parti Pejuang Tanah Air itu ini juga mengucapkan terima kasih yang mendoakannya dan berkata bahawa dirinya tidak lama lagi dia akan pulih sepenuhnya.

Perkembangan Kesihatan YABhg. Tun Dr Mahathir bin Mohamad

Dalam pada turut sebuah kenyataan media daripada Pejabat Dr Mahathir pada Jumaat (4 Feb) memaklumkan mantan Perdana Menteri Malaysia itu dibenarkan pulang ke rumah pada 2 Februari lalu dan kemudian kembali ke IJN untuk menjalani sesi fisioterapi dan prosedur perubatan lanjut.

Ramai yang mendoakan kesihatan dan bersyukur Mahathir kembali sihat.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Menghukum Anak ‘Online’. Antara Mendidik & Meraih Populariti.” Wanita Ini Kongsikan Impaknya kepada Anak-Anak.

Di kala ramai ibubapa menggunakan platform media sosial untuk memuatnaik gambar dan video anak-anak yang bijak, keletah, kreatif, inovatif, cergas, tangkas, kritis, dan positif, ada juga ibubapa yang memuatnaik gambar dan video yang membuka aib anak dan menjatuhkan maruah dan harga diri anak kononnya kerana hendak mendidik anak.

Seorang ibu dari Alaska yang dikenali sebagai ‘hot sauce mom’ telah dibawa ke muka pengadilan kerana telah memuat naik video dirinya yang sedang menuangkan sos pedas ke dalam mulut anak sebagai hukuman kepada anak yang berbohong kepadanya.

Dia juga memuat naik video menghukum anak dengan memaksa anak berdiri di bawah pancutan (shower) air sejuk. Tindakannya memalukan anak dengan mempertontonkannya kepada umum telah menerima kecaman yang hebat.

Adakah kaedah menghukum dan menyiarkan (punish and broadcast) ini efektif dalam mengubah tingkah laku anak?

Nor Afidah Abu Bakar dari Parent Connect Consultancy berkongsi pandangan mengenai isu ini.

MENGHUKUM ANAK ‘ONLINE’. Antara mendidik dan meraih populariti.

Apakah benar semua ini dilakukan atas nama disiplin dan kasih sayang ataupun adakah ia dilakukan kerana ayah atau ibu tersebut inginkan perhatian?

Fenomena ‘child shaming’ atau membuka aib anak ini ternyata semakin mendapat perhatian. Terdapat lebih 30 000 klip video yang memaparkan bagaimana kanak-kanak dimalukan di media sosial oleh ibubapa sendiri atas nama disiplin. Saya lihat ‘trend’ ini juga sudah menular di kalangan ibubapa di negara kita. ‘Trend’ baru ini hangat diperdebatkan kerana ia melibatkan jiwa anak-anak yang masih memerlukan bimbingan dan perlindungan daripada orang dewasa terutamanya ibubapa.

Kesilapan, kenakalan dan kedegilan anak adalah aibnya. Tidak ada manusia yang waras mahu aibnya disebarkan. Cara untuk membimbing kesilapan anak bukanlah dengan mempertontonkan hukuman ke atas anak kepada orang ramai, sebaliknya dengan nasihatinya dan membimbingnya secara tertutup peringkat demi peringkat sehinggalah dia berupaya untuk memperbaiki dirinya.

‘Shaming’ meninggalkan kesan yang mendalam dalam diri kanak-kanak. Kaedah ini mungkin berkesan untuk jangkamasa yang pendek selama mana ibubapa masih ‘memegang kuasa’. Walau bagaimanapun luka yang dipendam anak boleh menghakis kepercayaan anak kepada ibubapa sedikit demi sedikit sehingga terhakisnya hormat.

Ibubapa adalah satu-satunya insan yang dipercayai anak sejak dia lahir. Walaupun satu dunia berpaling tadah, kita tahu ibubapa kita tetap akan mempercayai dan menyokong kita. Jika kepercayaan itu hilang dari dalam jiwa anak disebabkan sikap ibubapa yang gemar membuka aib anak untuk dipertontonkan kepada umum, bagaimanakah rasanya kepercayaan anak itu terhadap nilai dirinya sendiri?

‘Shaming’ bukannya kaedah yang kreatif untuk mendisiplinkan anak, sebaliknya ia merupakan satu kaedah yang destruktif. Anak yang merasa terhina akan memekakkan telinga kepada sebarang perubahan yang diharapkan.

‘Shaming’ menjadi kitaran penderaan (abusive cycle) yang akan diperturunkan dari satu generasi ke satu generasi, terutamanya apabila ayah atau ibu yang memalukan anak itu berkata “ Abah lakukan (memalukan kamu) semua ini kerana sayangkan kamu.”

Hakikatnya, kasih sayang sebenar akan mendorong ibubapa untuk menutup dan menjaga aib dan harga diri anak-anak. Kasih sayang seharusnya menjadikan kita ibubapa yang melindungi anak, bukannya ibubapa yang memberi ruang kepada mereka yang tidak mengetahui duduk perkara sebenar untuk mengecam dan mengeji anak kita.

Walaupun mungkin kaedah membuka aib anak ini menjadi amalan sejak turun temurun tetapi media sosial memberi impak negatif yang lebih besar kepada anak kerana aibnya ditonton oleh ramai orang termasuk yang langsung tidak mengenali si anak.

Kesan memalukan anak di media sosial berbeza dari kesan menceritakan ‘kenakalan’ anak kepada Mak Piah atau Pak Usop sebelah rumah yang kita percayai untuk meminta nasihat. Penceritaan kepada Mak Piah dan Pak Usop mungkin mencapai capaian hingga tangga rumah sahaja tetapi capaian media sosial merentasi hingga hujung benua, dari kutub utara ke kutub selatan.

Di mana anak mahu meletakkan mukanya?
Anak kecil juga mempunyai maruah dan harga diri.
Kawan-kawan mengejek dan orang sekeliling memandang sinis kepadanya.
Aib ini akan timbul kembali dari masa ke semasa seumur hidup anak kerana ia sudahpun menjadi ‘digital footprint’ anak yang tidak akan boleh dipadamkan lagi.
Tidakkah kita kisah?

Kadang-kadang dalam kita beria-ia membuka aib anak, dalam kita teruja memperolehi banyak ‘like’ dan ‘share’ di media sosial, dalam kita berbangga kerana kita dianggap oleh segelintir pihak sebagai ibubapa yang berjaya mendidik anak kerana menghukum anak, kita tidak sedar yang kita sebenarnya membuka aib diri kita sendiri kepada mata dunia.

Jika ibubapa perlu bergantung kepada kaedah membuka aib anak di media sosial supaya diadili oleh orang asing, itu bermakna ibubapa itu sendiri tidak pandai menguruskan anak-anak dan keluarga hingga menyebabkan anak menjadi susah dikawal.

Kenapa harus dipertontonkan aib kita, anak-anak kita dan keluarga kita secara sukarela kepada orang ramai sedangkan Allah SWT sentiasa menutup aib kita.

Noor Afidah Abu Bakar
Parent Connect Consultancy


Pernah Buka Butik, Kini Berniaga Makanan Tepi Jalan. Ibu Ni Terus Struggle Cari Rezeki!

Hidup di atas dunia ini penuh cabaran, begitu jugalah rentaknya dalam mencari rezeki bagi menyara keluarga tercinta. Seringkali ada ujian dan dugaan yang harus ditempuh. Ini sebagaimana peribahasa Melayu, yang bulat tidak datang bergolek, yang pipih tidak datang melayang. Sesuatu kejayaan itu tidak datang dengan mudah tanpa ada rintangannya.

Jatuh bangun dalam membina kerjaya juga adalah lumrah kehidupan. Percayalah setiap antara kita punya jalan cerita dan pengalaman hidup yang berbeza-beza. Ini sebagai mana perkongsian Adeela Azhar di akaun fbnya.

Ikuti perkongsiannya dan semoga memberi inspirasi buat ibu-ibu untuk berani mengorak langkah sepertinya.

“Rezeki Allah tu luas. Bak kata laki aku, sabar sayang. Ni baru permulaan. Kita boleh pergi jauh”- Adeela Azhar

Aku ada diploma engineering. Laki aku pun ada diploma bisnes. Masing masing boleh kalau nak cari kerja kalau nak. Aku pernah kerja office bahagian HR, starting gaji dah RM1.6K tahun 2014 kat Perlis plak tu dengan takda pengalaman kerja.

Aku penah jadi technician kilang besar kat Penang, kalau sebut ja nama kilang ni mesti orang akan kata gaji tebal la hang dok kilang tu. Kadang2 buat ot boleh pergi 3K gaji masa tu, ni cerita 2014 dulu.

Aku pernah bukak butik, tapi share dengan kawan aku. Lani dia dah bukak 2 cawangan dah. Lani sapa makan gaji ada diploma nak dapat 3K sebulan pun susah wei. Struggle gila gila buat dua tiga kerja. Tapi ni semua ikut rezeki masing-masing, kalau dia dapat rezeki kerja company elok. Elok la gaji dia.

Cabar Diri

Sebab tu, lepas kawin aku dah malas sangat sangat nak kerja. Nak ulang alik minyak kereta. Bayar sewa rumah. Lunch kat luar lagi. Berapa sangat tinggal bulan bulan. Tu belum cerita beli susu anak dan pampers anak lagi.

Banyak bidang aku dah tempuh, now aku cabar diri jual makanan tepi jalan pulak. Normal la org kata 5 tahun fasa perkahwinan. Struggle gila nak survive!

Seriously, memang aku ni ditakdirkan muka tak reti malu. Laki aku suruh ambik gambar buat peace ka buat gaya atomen ka. Aku buat ja! Ada aku kisah org lalu lalang dok tengok.

Bagi aku cari rezeki tepi jalan ni, memang agak mencabar. Kadang kadang hujan takda orang. Ribut mai serang habis lauk lauk atas meja. Duit sale terbang sekali dengan angin ribut pun pernah wei. Banyak gila suka duka jual tepi jalan ni. Tapi kalau nasi habis, lauk habis itulah benda paling menggembirakan hari tu! Sedih! Nak nangis wei.

Apa apa pun aku redha, rezeki aku Allah bagi ikut sini. Doakan aku sampai berjaya ye kawan kawan semua.

Niat aku satu ja, aku berniaga ni. Kerana Allah. Aku nak settel kan hutang hutang dan aku nak bantu family aku. Kami bukan orang senang. Kalau kita tak tolong diri sendiri takda sapa nak tolong kita. Yang penting hidup kena ukur baju kat badan sendiri.

Apa pun cabang bisnes ampa buat, jangan pernah malu! Pekak kan ja telinga. Suara suara sumbang kat belakang tu biasa la. Takpayah fikir pun. Last last nanti depa jugak malu. Last last nanti depa jugak dok mai mintak tolong kita. Tu normal beb. Normal. Jadi ja diri sendiri. Confident level kena tinggi. Malu tu buang jauh jauh!

Dan lagi satu, jangan pernah malu nak buat bisnes dengan laki sendiri. Sapa lagi nak tolong suami sendiri kalau bukan kita isteri dia ni.

sumber : Adeela Azhar


Inginkan Terbaik Emosi Anak Terguris, Hingga Ada Jadi Pemarah. Deep Perkongsian Ini.

Anak-anak adalah anugerah Allah SWT kepada kita. Ibu bapa harus mendidik cahayamata dengan memberikan ilmu agama kepada anak-anak dengan sebaik-baiknya.

Namun kadang kala, ibu bapa alpa untuk menjaga emosi anak, dek inginkan yang terbaik dalam hidup, anak-anak didesak sehingga menguris emosinya.

Tanpa sedar, kita sebenarnya sedang mendera emosi anak-anak. Ikuti selanjutnya perkongsian ini. Moga kita muhasabah diri.

Antara sebab anak menjauh ialah sikap kita yang suka marah anak dengan emosi. Kata-kata dan perbuatan kita akan penuh dengan emosi.
Ini akan mendorong kita untuk menghukum juga dengan emosi.
Ini bahaya.

Sesuatu yang dipenuhi dengan emosi akan menghiris hati anak-anak. Ibarat pisau yang cukup tajam, dengan hirisan nipis sudah meninggalkan luka yang amat pedih.
Bukan untuk anak-anak sahaja, kita sendiri kalau kena marah dengan kata-kata penuh emosi, turut sama akan menjauh hati.

Keadaan yang sepatutnya menjadi hukuman yang ada didikan ke anak-anak, jadi sebaliknya. Paling ditakuti keterlaluan emosi marah boleh membawa kepada anak itu dipukul teruk. Ini yang jadi kes dera anak.
Ingat kawan-kawan, anak-anak adalah amanah buat kita. Tidak semua yang dah berkahwin macam kita dapat rezeki ada zuriat. Kadang berbelas tahun kahwin, tak ada rezeki lagi.

Jadi hargai anak-anak dengan mendidik mereka, diberi kelembutan dan kasih sayang.
Satu lagi yang perlu diingat, kita juga manusia. Sangat tidak sempurna. Lagi lah anak-anak yang kecil. Mereka cuma belajar dengan cara melihat dan mendengar.
Entah-entah yang kita marahkan sangat dekat anak itulah teguran Tuhan buat kita. Tuhan nak bagitahu itulah kamu. Tengok dekat anak tu.
Allahu.

Jadi elakkan marah dengan emosi. Kalau kita rasa kita sedang dalam keadaan yang tidak tenteram, jauhkan diri daripada anak-anak. Takut kita marah luar daripada batas.
Bila perasaan kita dah tenang balik, baru datang semula dekat anak tadi. Pegang mereka dan tegurlah dengan kata-kata yang paling lembut dan sesuai. Dari hati.
Ini lebih berkesan daripada kata-kata keras dan tinggi suara.
Seperti menyatakan cinta, mesti dengan suara yang lembut dan ayat yang tersusun indah ye dak? Begitulah.
Sekian.

Sumber: Firdaus Mokhtar


Anak Berubah Jadi Lembut Hati, 13 Perkara Ibu Ayah Kena Belajar Amalkan, Mudah Je!

Anak terlalu aktif, lasak dan hyperaktif selalu menjadikan kita takut untuk membawanya ke mana-mana sahaja. Bukan aktif saja tapi nakal malah langsung tidak mendengar kata ibu ayah. Selain cara didikan, makanan juga mainkan peranan dalam soal ini.

Namun ada banyak perkara yang boleh diamalkan. Antara cara yang dikongsikan oleh saudara kita, Ahmad Mhd Mhd Muhayadi, boleh kita amalkan buat anak-anak kita. Mungkin tidak berubah menjadi yang terbaik tetapi berubah menjadi lembut hatinya dan senang dibentuk.

13 cara ni mak ayah patut cuba amalkan.

1. Pastikan dia makan malam sebelum maghrib seperti yang Nabi SAW sarankan supaya mudah belajar waktu malam. Makan malam lepas maghrib buat anak mudah letih dan mengantuk bila belajar. Makanan hadam selepas 1 ½ jam makan. Jadi anak boleh belajar dengan berkesan dan fokus jika belajar 1 ½ jam selepas makan malam. Pastikan dia kurang makan daging merah, banyakkan daging putih seperti ayam dan ikan. Daging merah buat anak pemarah dan agresif serta mudah melawan cakap. Pastikan mereka makan buah SEBELUM makan nasi agar badan dapat serap Vitamin C yang ada dalam buah-buahan. Vitamin C membantu tenangkan fikiran anak di samping jaga kulit.

2. Banyakkan memeluk anak. Anak yang sering dipeluk akan tenang, kurang degil, rasa selamat dan disayangi serta tidak perlu nak buat nakal.

3. Pesan kepada anak untuk menghadap Qiblat semasa belajar atau mengaji, ini akan tingkatkan keberkatan dalam belajar.

4. Sebelum belajar, baca doa-doa penerang hati termasuk surah Al-Insyirah. Nabi suruh Ali RA baca surah Al-Insyirah untuk kuat ingatan, mudah faham, jadi tenang, mudah patuh arahan ibubapa dan tidak banyak meragam.

5. Letak pokok hidup, seperti pokok keladi air, di kanan dan kiri meja tempat anak belajar untuk bekalkan oksigen kepada otak anak semasa belajar.

6. Beri anak supplement yang dapat menguatkan minda, tenangkan emosi, lembutkan hati dan kuatkan daya ingatannya.

7. Bacakan di kepala anak: Al-Fatehah, ayar Qursi dan surah Al-Insyirah untuk rangsang otak dan memori anak dan jadikan dia anak yang tenang, baik akhlak, dengar cakap ibubapa dan pintar. Bacakan waktu malam semasa nak belajar dan waktu anak nak pergi tadika/ sekolah.

8. Elakkan anak memakai pakaian berwarna merah atau oren. Ikut kajian, warna merah dan oren akan rangsang anak jadi agresif dan hyperaktif.

9. Suruh anak tidur mengiring kekanan agar otak jadi lebih pintar, puas tidur dan ikut sunnah Nabi SAW.

10. Pastikan rezeki yang ibubapa terima benar-benar berkat dengan mengelakkan perkara haram dan syubahat serta keluarkan zakat pendapatan dan zakat-zakat yang berkenaan. Rezeki yang kurang berkat juga jadi punca anak jadi agresif, tidak dengar cakap ibubapa dan extra nakal.

11. Ibubapa baik pulih diri secara bersepadu agar Allah SWT ubah anak-anak jadi hebat dan cemerlang.

Prinsip hidup: Jika baik pulih diri kita secara bersepadu, Allah SWT akan ubah anak-anak dan semua orang di sekeliling kita. Juga, semakin rapat kita dengan Allah SWT, maka Allah SWT akan perbaiki hubungan kita dengan semua orang.

Mulai hari ini baik pulih diri secara menyeluruh dengan:

1. Jaga solat 5 waktu dan lakukan solat-solat sunat qabliah dan ba’diah untuk menampung segala kekurangan dalam solat-solat fardhu kita.

2. Solat taubat dan istighfar 70 kali sehari setiap hari. Lakukan juga solat hajat, istikharah dan tutup dengan solat WITIR setiap malam. Nabi SAW suruh kita untuk solat witir setiap malam sebagai pembalut kepada semua amalan kita setiap hari untuk dipersembahkan kepada Allah SWT.

3. Maafkan semua orang setiap malam sebelum tidur agar hati jadi bersih, badan sihat, wajah jadi anggun, doa dimakbulkan, semua orang sayang dan anak dengar cakap kita.

4. Untuk merangsang ahli keluarga supaya solat dan elok perangai, bacalah Surah Ibrahim (ayat 40). Ini memang doa khas untuk mohon agar diri dan keluarga jaga solat.

5. Baca Doa Pembuka 12 Pintu, Doa Membuang Sifat Negatif, Bismillah 5 dan Ayat Qursi. Pengalaman menunjukkan sesiapa yang mengamalkan doa-doa tersebut, maka orang bujang akan bertemu jodoh, suami isteri akan bertambah sayang, orang bergaduh akan jadi damai, selesai masalah, langsai hutang, anak-anak jadi hebat dan soleh, hilang perangai buruk seperti enggan solat, dan sebagainya.

6. Pagar diri dengan Al Fatihah and Surah 3 Qul, hembus tapak tangan dan sapu seluruh badan. Ini akan menghindar daripada gangguan manusia, binatang, jin dan sihir.

7. Lembutkan hati anak kita atau orang lain dengan Al Fatuhah, Surah Al-Hasyr (ayat 21-24), Surah Ta Ha (ayat 1-5), Ayat Qursi dan hembus ke badan, makanan, gambar atau pakaian yang sudah dipakai sebelum dicuci atau sekadar menghembus ke arah orang itu dari jauh.

8. Layan anak lebih baik daripada biasa agar dia rasa bersalah jika ingkar perintah ibubapa.

9. Setiap kali nak masuk rumah, pesan kepada semua ahli keluarga kita untuk baca Bismillah 3 kali, senyum, beri salam dan masuk dengan melangkah kaki kanan dahulu. Ini akan menghindarkan syaitan bernama DASIM daripada masuk ke kepala kita dan ganggu manusia supaya berkonflik, suami isteri supaya bergaduh hingga bercerai berai, anak-anak melawan ibubapa, anak-anak bergaduh sesama sendiri, anak-anak jadi extra nakal, dan sebagainya.

10. Setiap kali nak nasihati anak, nak suruh anak solat atau belajar, bacalah 3 Nama Allah: Ya ‘Aziz, Ya Jabbar, Ya Mutakabbir dan hembus ke arah dia jika masih jauh atau berdehem depannya jika sudah berhadapan. Ini akan melembutkan hatinya agar dapat mendengar cakap atau hujah ibu.

11. Jika terlalu sedih atau tertekan, bacalah 3 doa Nabi SAW:

Inna lillahi wainna ilahi rojiuun.
Ya Allah, aku redha dengan segala ujianMu, berilah aku pahala atas redha ini.
Ya Allah, aku ada masalah anak sukar nak dengar cakap ibubapa. Ya Allah, Kau bantulah selesaikan masalahku. Kau jadikan dia anak yang soleh, sabar, pintar, baik akhlak, mendengar cakap ibubapa, rajin belajar dan sebagainya. Insya Allah hati akan tenang dan doa akan dimakbulkan.

12. Baca Al-Fatihah, Ayat Qursi dan Surah Al-Insyirah dan hembus atas kepala anak kita setiap hari hingga aqil baligh. Ini akan membantu dia jadi anak yang soleh, pintar, berakhlak mulia dan taat kepada ibubapa.

13. Cuba nasihati anak semasa dia tidur dengan berbisik di telinganya atau sekadar bercakap dalam hati. Nasihatkan agar jadi anak yang baik, sopan santun, dengar cakap ibubapa, dan sebagainya. Ikut kajian dan pengalaman peribadi saya, jika kita istiqamah menasihati anak kita semasa mereka tidur, anak-anak insya Allah akan berubah menjadi anak yang baik.

Cuba amalkan selama 40 hari, kerana tabiat baru terbentuk dalam masa 40 hari. Insya Allah segala masalah anak yang keluarga anda hadapi akan selesai langkah demi langkah.

Selamat beramal dan moga berjaya, wassalam.

Kredit: Ahmad Mhd Mhd Muhayadi


Hilangkan Sakit Lutut Dengan Petua Terlajak Mudah Ini. Hanya Guna 4 Bahan Di Dapur Sahaja. Wanita Ini Kongsikan Caranya.

Sakit lutut jangan dibuat main. Memang sudah nak melakukan segala kerja kalau sudah alami masalah ini.

Nak bersolat pun rasa sakit terutama sekali ketika rukuk dan bangun. Masalah sakit lutut ini disebabkan oleh sendi yang lusuh dan haus.

Bagi ibu-ibu yang mengalami masalah ini, apa kata cuba  petua semulajadi ini dengan menggunakan bahan-bahan yang ada di dapur anda.

Bahan-bahan ini sudah diketahui mempunyai banyak khasiat bukan sahaja sebagai penambah rasa dalam makanan, tetapi juga kesihatan dan kecantikan.

Ramai sangat yang sakit lutut zaman ni, ramai yang pm tanya apa petua dan tips lagi yang boleh Cik No kongsikan.
No problem, Cik No tak kedekut ilmu pun. Boleh je share ngan korang.
Ni antara lain untuk PETUA HILANGKAN SAKIT LUTUT.

1. CUKA EPAL

Di sebab kan sifat alkalinya, ia mampu untuk larutkan mineral dan toksin yang berbahaya dalam sendi lutut. Ia jugak mampu untuk pulih kan pelincir dan kurangkan sakit.

Cara:
Campurkan 2 sdt cuka epal ke dalam 2 cawan air. Minum sepanjang hari untuk setiap hari. Amalkan sehingga pulih sepenuhnya.

2. MINYAK BIJI SAWI

Urutan yang lembut dilutut yang sakit dengan minyak biji sawi suam mampu tuk kurangkan sakit.

Cara:
Panaskan 2 sdt minyak biji sawi. Goreng seulas bawang putih yang dah di cincang sampai tukar kaler keperangan. Kemudian, sejukkan minyak dan tapis.

Guna minyak tadi untuk mengurut (buat dalam gerakan bulat). Lepas tu tuam dengan towel (suam panas). Buat 2 kali sehari selama 1 – 2 minggu.

Adalah ubat yang berkesan untuk kurangkan sakit dan kurangkan bengkak. Ini disebabkan sifat halia tu sendri yang anti radang.

Cara:
Hancurkan sekeping halia ke dalam secawan air. Didihkan selama 10 minit.
Tapiskan air rebusan tadi. Tambahkan perahan lemon dan 1 sdt madu.
Sedia tuk di minum. Amalkan setiap hari sehingga sakit lutut hilang.

4. LEMON

Berkesan untuk rawat sakit lutut yang berpunca dari artritis. Asid sitrik dalam lemon boleh jadi pelarut untuk kristal asid urik.

Cara:
Potong 1 – 2 biji lemon menjadi kepingan kecil. Bungkus ke dalam kain kapas.
Celup bungkusan kain tadi ke dalam minyak bijan. Letakkan kain pada lutut yang sakit selama 5-10 minit. Lakukan 2 kali sehari sehingga sakit hilang.

CANNELLA


Begini Cara Simpan Daging Korban Dengan Betul Supaya Tahan Lama.

Tentu ada yang ingin tahu cara yang betul menyimpan daging berkilo-kilo sempena Hari Raya Qurban ini.

Mustahil sekali kalau nak dijamu kesemuanya untuk keluarga. Jadi, nak tak nak kenalah simpan juga separuh dan jadikan stok daging di rumah. Lagi-lagi kalau saiz keluarga agak kecil dan bukan semua ahli gemar makan daging.

Untuk itu, kena tahulah cara betul untuk menyimpan daging tersebut supaya ia kekal sedap, terasa segar, kekal kualitinya dan paling penting boleh tersimpan untuk tempoh yang agak lama.

Sebelum disimpan, daging korban yang segar jangan dicuci. Jika dicuci guna air paip, dikhuatiri kuman-kuman boleh masuk dan tinggal di dalam daging seterusnya merosakkan kualiti daging tersebut.

Mencuci daging hanya dibuat apabila daging berkenaan hendak dimasak pada keesokan harinya.

Jika dapat daging banyak, jangan simpan daging keseluruhan (2-4 kg) di dalam freezer. Cara yang betul ialah dengan memotong daging berukuran lebih kecil, kemudian simpan di dalam plastik berukuran 1/2 kg atau 1 kg.

Jika hendak masak, ambil satu plastik yang kecil sahaja. Biarkan yang lain tetap beku di dalam freezer. In Sha Allah daging korban yang segar tadi dalam keadaan beku dapat disimpan lebih 1 tahun.

Sebelum disimpan di dalam freezer, simpan daging terlebih dahulu di dalam peti ais ruang biasa selama 4-5 jam. Setelah daging itu sejuk, baru dimasukkan ke dalam kompartmen sejuk beku/freezer.

Jika hendak memasak daging korban yang telah beku, jangan cairkan ais dalam daging atau daging yang beku tersebut menggunakan air panas!

Cara yang betul adalah meletakkan daging beku tersebut di bawah air paip bersuhu normal (dalam keadaan daging masih terbungkus rapat dalam plastik). Setelah daging lembut dan ais cair, buka plastik, cuci daging hingga bersih, toskan, dan daging sedia untuk dimasak.

Jangan guna plastik warna hitam kerana ia adalah hasil recycle. Ia mengandungi karsinogen yang dapat mengaktifkan sel kanser. Sebaiknya gunalah sarung plastik putih atau plastik lutsinar yang ada seal.


Tip Wajah Cantik & Putih Gebu, Sapu Tepung Beras Macam Pakai Bedak Sejuk. Mudah & Jimat, Hasilnya Awesome!

Duduk di rumah ni, bolehlah ada masa untuk ibu-ibu belek wajah. Kalau sebelum ini sibuk dengan kerja, sekarang tak ada alasan kan.

Nak cantik tak perlu mahal,  tak payah nak ke spa. Sebaliknya  guna bahan di dapur pun boleh dapat kulit yang cerah berseri. Cuma kena tahu cara dan tipnya.

Tips penjagaan wajah menggunakan tepung beras untuk tampil putih gebu.Amalkan selalu ya.

Kebaikan tepung beras

cara -cara :
1 ) Beli sebungkus tepung beras kat kedai runcit.Murah je dalam RM1 ringgit lebih atau lebih.Lupa dah harga.

2 ) Ambik sesudu tepung beras tadi
letak dalam mangkuk atau cawan.Suka hati korang lah nak letak dalam apa.Tupperware ke.

3 ) Letakkan sedikit air bancuh pekat tau macam dalam gambar ni.Kalau korang nak campur serbuk kunyit pun boleh / yogurt / madu / putih telur.Tapi kak yana tak campur apa2 sebab untuk pakai harian kan.Terpulang pada anda.

4 ) Kemudian pakai macam mask atau macam bedak sejuk.Pakai sampai kering dan kemudian basuh.Kalau nak pakai sampai pagi esok pun takde masalah.

5 ) Amalkan setiap hari dan korang boleh tengok kesan dia.Kulit muka akan sentiasa lembut dan cerah.Jerawat semua xkan muncul.Nak ckp kulit kak yana ni flawless macam telur rebus tu tak lah.Bukan semua org perfect kan.

So kak yana nk share lah sebab bnda ni dapat bantu kulit kita yang bermasalah.Jimat pun jimat kan?? Tak perlu guna produk mahal-mahal.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!

Sebarang soalan boleh ajukan di nombor yang tertera di poster.


Baju Comel Disangkakan Baju Bayi, Rupanya Baju Haiwan Peliharaan. Gelagat Asha Buat Ramai Terhibur.

Beberapa hari lepas, dilihat Harris Annuar atau mesra dipanggil Aboy memuat naik gambar percutian bersama isterinya, Asha Merican di Starfield Library. Pasangan ini memilih Korea Selatan sebagai destinasi pilihan mereka.

Baru – baru ini di akaun Instagram Aboy, beliau ada berkongsikan satu video yang menunjukkan telatah Asha ketika terjumpa gerai menjual pakaian di tepi jalan di negara itu. Kelihatan dari jauh baju – baju itu seperti baju bayi dan Asha berasa sangat teruja untuk melihat baju – baju tersebut dan mengajak Aboy untuk melihatnya.

Perangai mak – mak memang begitu, nampak baju comel dan stail terus teringatkan anak. Terus rasa teruja dan bersemangat untuk membeli. Asha membelek – belek baju yang ada tanpa menyedari baju – baju itu adalah baju haiwan peliharaan iaitu anjing.

Aboy yang sedang merakam video it uterus tertawa semasa melihat patung anjing yang dipakaikan baju comel di situ dan menyedari bahawa baju – baju comel tersebut adalah baju anjing.

Asha memberi reaksi dengan penuh terkejut sekaligus mencuit hati selepas diberitahu baju itu adalah baju anjing. Dalam terkejut, sempat Asha berpaling dan memalingkan muka untuk melihat lagi sekali kea rah kedai itu.

Perkongsian video tersebut mendapat reaksi lucu daripada warganet. Rata – rata peminat terhibur dengan reaksi yang diberikan oleh Asha.

Untuk rekod, Aboy dan Asha mula mendirikan rumah tangga tanggal pada 11 Jun 2022. Hasil perkahwinan, mereka dikurniakan seorang bayi perempuan bernama Auraa Medina.

Sumber: Instagram Harris Annuar

Baca artikel menarik lain di sini:


Dr Ini Cadang Amalkan 5 Herba Nak Bantu Cegah Nyanyuk.

Ramai tahu pada gigi ada plak. Tidak ramai tahu pada otak juga ada plak.

Namanya amyloid plaques. Seperti gigi, plak di otak perlu dicuci.

Amyloid plaques sebabkan alzheimer dan dementia.

Bahasa mudahnya ialah nyanyuk. Bahasa selalu ditutur ialah tidak ingat. Lupa.

Lupa ada tanda awal. Bermula kecil.

Tertinggal barang. Terlupa meeting. Tidak ingat kunci disimpan di mana.

Jika biar tanda awal bernama Mild Cognitive Impairment ini akan membesar. Merebak.

Otak perlu dibersihkan setiap hari.

Tidur yang cukup bantu bersihkan otak.

Growth hormon akan keluar. Bertindak sebagai cleaner.

Selain tidur 5 herba ini penting untuk menghalang plak terbentuk.

Kerja cuci lebih mudah apabila plak tidak banyak.

Ambillah 5 herba ini sebagai pencegahan.


Jangan Main Beli Je Minyak Zaitun, Ini Kegunaanya Mengikut 3 Jenis, Baru Dapat Khasiatnya!

Ramai yang tahu bawah minyak zaitun atau olive oil mempunyai banyak khasiat.

Ia adalah minyak yang kaya dengan anti-oksida yang bantu kurangkan risiko pemyakit kronik seperti darah tinggi dan sakit jantung.

Namun hakikatnya minyak zaitun ini mempunyai banyak jenis. Jangan main beli je, nanti khasiatnya hilang.

Nak tahu jenis-jenis minyak zaitun jom ikuti perkongsian ini.

PERBEZAAN MINYAK ZAITUN YANG WAJIB TAHU

1. Extra Virgin Olive Oil

Extra Virgin Olive Oil ini merupakan hasil pertama dari buah zaitun. Ia memiliki kualiti yang paling bagus jika dibandingkan dengan jenis yang lain. Minyak ini tidak sesuai digunakan untuk masakan kerana mudah teroksida. Apabila terkena panas, zat-zatnya mudah menjadi lemak berbahaya.

2. Original Virgin Olive Oil

Manakala Minyak Zaitun jenis ini pula diperolehi daripada proses memerah buah zaitun. Sebab itulah harganya lebih murah dari Extra Virgin. Jenis ini sesuai digunakan untuk menumis.

3. Light/Extra Light Olive Oil

Jenis Light/Extra Light ini pula sesuai digunakan untuk proses memasak dengan suhu tinggi seperti menumis atau memanggang. Walaupun ianya melalui proses penyulingan lebih dari sekali, jenis ini lebih sihat dibandingkan dengan minyak goreng biasa.

Jadi selepas ini jangan salah pilih lagi ya. Semoga bermanfaat!

Sumber: Kurus Tanpa Lapar

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Ya Allah Terharu Sampai Nak Menangis…” Wawa Zainal Kongsi Kisah Anak Marah Aeril Zafril  Mesra Dengan Perempuan Lain!

Anak-anak sekarang mudah tersentuh emosi mereka. Jika ada hal yang membabitkan keluarga terutama ibu ayah, cepat sahaja metreka memberi tindakan. Jadi ibu bapa jangan ambil mudah tau.

Begitulah juga dengan anak Aeril Zafril dan Wawa Zainal. Baru-baru ini Wawa ada memuat naik satu video anak perempuannya, Hayla Maghfiratul Adzkiyaa, 3, menangis kerana tidak membenarkan si ayah bermesra dengan wanita lain.

Menurut Wawa, Hayla bertindak memukul dan mencakar Aeril selepas melihat video bapanya sedang berlakon bersama pelakon Siti Elizad.

“Hayla tengok video ni tadi. Dia cakap ‘ayah janganlah dengan perempuan lain. Kesian mama’. Aeril terus mainkan video itu lama-lama, Hayla menangis habis dia pukul, dia cakar ayah dia.

“Dia jerit kesian mama!!! Ya Allah terharu I sampai nak menangis… Macam siapa ajar dia ni?,” ujar Wawa menerusi kapsyen di dalam laman instagramnya.

Rupa-rupanya, video tersebut memperlihatkan Aeril sedang melakokan salah satu babak bersama Siti Elizad dalam drama Cinta Tanpa Henti.

Sebagai ibu, Wawa tidak menyangka anaknya yang baru berusia tiga tahun sudah dapat memahami situasi tersebut. Namun, dia terpaksa menerangkan hal tersebut supaya Hayla memahami yang ayahnya sedang berlakon dan barulah berhenti menangis.

Comel kan Hayla ni, sayang betul dekat mama dia. Takut perempuan lain ambil ayahnya.

Ada antara netizen mengatakan anak perempuan cukup sensitif dengan hal sedemikian dan tak kurang yang memuji akan kecomelan Hayla berbuat demikian.


Tip Wangikan Rumah Cara Mudah, DIY Guna Bahan Dapur Je. Hasilnya Habuk Tak Melekat, Lantai Tak Melekit!

Jom wangikan rumah dengan 4 tip mudah ini. Guna bahan-bahan yang ada di dapur ibu-ibu je. simple tapi berkesan. Jimat belanja dan yang penting tak menggunakan bahan kimia.

1. Habuk Tak Melekat Pada Perabot ❤

Bahan-Bahan:

1 penutup pelembut fabrik

10 cawan air

Caranya mudah sahaja. Bancuh kedua bahan ini hingga sebati kemudian lapkan pada semua perabot kesayangan anda.

Cara ini buat perabot tidak mudah lekat habuk malah rumah juga berbau lebih harum.

2. Kilatkan Lantai Rumah ❤

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.

Bahan-Bahan:

1 penutup pencuci lantai

Cuka

Air panas

Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

3.Wangikan Rumah ❤

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

Bahan-Bahan:

1 penutup pelembut fabrik

Cuka

Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi!

4.Segarkan Bilik Air

Bahan-Bahan:

1 sudu kecil teh soda bikarbonat

1 sudu teh cuka

1 cawan air

Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.

Selamat Mencuba 😊

Kredit: nik zainah muhammad

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Kerap Sakit Belakang, Kaki Pun Bengkak.” Mira Filzah Menghitung Hari, Umum Nama & Jantina Anak Lepas Bersalin

Pelakon dan pengacara popular, Mira Filzah kini memasuki trimester akhir kehamilan.

Dijangka bersalin awal Mei ini, bekas pengacara Nona ini berkongsi keadaannya yang kini sering mengalami sakit belakang dan kaki yang semakin membengkak.

“Sekarang pun dah sarat kalau ikutkan, kandungan usia dah masuk lapan bulan lebih saya dah mula rasa kerap sakit belakang, kaki pun selalu bengkak.

Saya berhasrat melahirkan anak secara normal. Tetapi, iyalah, semuanya bergantung kepada keadaan. Kita tengok pilihan mana yang okay nanti.

“Sekarang saya masih lagi ada komitmen kerja yang perlu diselesaikan sebelum fokus bercuti bersalin selepas 5 April nanti,” kata Bintang Paling Popular, Anugerah Bintang Popular BH (ABPBH) Ke-32 ini.

Mengulas persiapan dalam menyambut kelahiran anak sulungnya itu, Mira berkata tiada persiapan khusus dilakukan dan masih belum selesai lagi.

“Persiapan sebenarnya banyak benda belum selesai kerana masih sibuk dengan kerja. Jadi saya banyak tempah secara online sahaja macam baju anak.

“Bukan sahaja kerana bimbang akan virus Covid-19 sekarang, malah saya sendiri tak terhadkan untuk keluar. Cuma memang kekangan dari segi masa sahaja.

“Dari segi persiapan mental saya tak banyak fikir sangat ada sahaja bersembang dengan kawan mengenai proses bersalin dan sebagainya selebihnya saya hanya berfikiran positif.

Semua barangan dibeli saya hantar ke rumah emak. Saya akan berpantang di rumah emak.

“Bagaimanapun, saya tidak merancang tempoh rehat selepas bersalin. Semuanya bergantung kepada keadaan diri dan anak. Kalau semua terkawal, saya boleh kembali bekerja.

“Lagipun, saya tiada komitmen kerja yang dipersetujui selepas bersalin dan berpantang. Kebanyakan syarikat produksi nyatakan andai saya sudah boleh bekerja, jangan lupa beritahu mereka,” katanya lagi.

Mengenai nama untuk si comel, Mira berkata, beberapa nama sudah dibincangkan dengan suami.

“Cuma belum diputuskan nama yang akan dipilih. Insya-Allah, nama dan jantina anak akan dimaklumkan selepas saya bersalin.

“Majlis mengalu-alukan kehadirannya seperti ‘baby shower’ pun tidak dibuat secara khusus. Lebih kepada sesi makan dan santai bersama kawan-kawan dan keluarga,” katanya

Terdahulu, Mira mendirikan rumah tangga dengan Wan Emir Astar pada 2 September 2020 dan diraikan dalam empat majlis berasingan.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara